Burma Ram Feh Dan Ding Part 39 - Chinland Today Media\nBurma Ram Feh Dan Ding Part 39\nZohthim Tlakbik Hril Dan Ding Thu Ah\nChin Pawl Pi USA le Lailun Foundation pawl i kum tin tuahmi Zohthimtlakbik Lawmman pek cu theh a si zo vi,Pu Ngun Thawng in a ngah ti khal kan thei thluh.Himi thu ah a ngahtu puan a si pek ah mi hrekkhat i rin vek a rak si lo ruang ah a tawlrel tu pawl lam lam tlunah sawisel tla kan rak um pang.A si nan Falam lam i sin leh a tawlrel tu pawl i thufiang in run sim tik ah cun Pu Ngun Thawng in tling le tlak zet in a ngah ti cu a fiang ta a si.\nPu Ngun Thawng A Ngah Thei Dan\nPu Ngun Thawng i a ngah ti ka theih pek ah ngah awm bik a si ti cu ka pom rual rual in a mai hrang i rak tuan nasa pawl an um ti cu ka thei mai.Ka rak rin dan ah cun Falam le Tahan i sin a mah bom in an rak tuan ti ka ring a si.Tu ah kan run thei i,Falam khaw mi pawl in a rual in vote dan ding anti mi dan pawl zawh kim in,Pu Ngan Thawng an vote thluh ti cu a fiang.Tui kum i hrilawk nak dan ziang khal a kalh nak a um lo.A si nan hnakum lam hrang ah cun hril awk dan hi thleng seh la a tha ding ti a hnuai ah ka run ngan.\nCule Falam khua pawl lawng in an vote lovi,Australia i sin ka nau Mang Hlei Sawn khal in a rak vote thu Rihli ah a run tar lang zo.Ka nau cun a nau rori Sui Thawn khal candidate a si ve nan Pu Ngun Thawng ka vote a si a ti.Ka sim duh mi cu Falam khua mi pawl lawng in Pu Ngun Thawng hi an vote a si lo.\nPu Ngun Thawng hi Falam peng le Falam khaw hrang i sum le pai i tuan bik a si ti cu thu thei pawl cun nan thei thluh ding.Cule,tu vek i mipi vote i hril ding a si ah cun,rak pawlsawm thei (organize )thei thei lam in mi ngai pi hrang i an tuan ah cun an ngah ring ring ding.Cutik ah cun Tahan pawl rak cang seh la Dr.Than Bik Luai in a ngah ding i,CPP pawl cang seh la Pu No Than Kap in a ngah ding.Cuti vek tho tho in Rangoon Laimi pawl i tan lam nei i an tuan ah cun Saya Thang Tin Sum in a ngah men ding i,Malaysia pawl i an cang ah cun Saya Run Cung Mang tla in a ngah ding a si.Himi dan ah hin ngah tlak lo em em cun an ngah lo ding nan tuanpi tu nei tha tha in an ngah ding ti nak khal a si ding.\nHnakum Hril Dan Ding ah\nCui raung ah cun hnakum hrang ah hitin teh ruat cio uh sih la.Tu vek i ramsung le ramleng i um mi pawl hril a theih ti cu a tha tuk ko.A si nan mipi vote hi cu ti tawp seh la.Ziang ti vek i tha khal hman seh la sawisel tu cu an um ring ring ding nan tui kum cu sawisel tu an tam deuh aw.Pu Ngun Thawng hin ngah lo seh la,amah tantu pawl in an sawi sel tla a si men ding.\nCui ruang ah mipi i hril si nawn lovin committee i hril ah kir seh la.Committee ka ti tik ah election commission/committe lawng si lovin Chin Pawlpi EC pawl le Lailun Foundation EC pawl in hril mai uh la Election .Committe member pawl i vote pek thei le thei lo cun nan thu thu siseh la.Candidate pawl i hmin tlangzarth le zarh lo khal a tha nan ti vek in siseh la.A that lo nak pakhat cu,kei mai nominate mi Saya Sui Lain Mang tla khan a hmin a lang tik ah kei cu in ti aw hlah a ti i,a hmin kha hnuh sak a tul.Candidate hmin tlangzarh lo a si ah cun nan mah committee pawl lawng in nan thei ding i,zo hman in ka tel lo ding an ti thei lo ding.\nCule nan hril mi bik i thu hla cu kim cang tei tarlang leh cu a tul kei.Hril dan ah cun,a hmaisa ah candidate/nominate i nan hrilmi pawl thu hla kha nan mah committe pawl lawng te kha nan zoh aw tir ding i,an thu hla a tam thei bik in nan simaw ding i.Cui hnu hril can a thlen tik ah mi pakhat in choice 3,1st.2nd.3rd. ti tla in nan nei ding i,1st. cun mark 3,second cun mark 2 tla maw nan pe ding i,a tawp ah cun nan kom khawm ding.Vote thlak tu kha mi 20 lai maw nan si ding i,a kom khawm nak ah cun election commission pawl lawng mi 5 maw 7 lawng maw nan si ding i,mark komkhawm tu kha mi 3 tla nan si ding i,a dang dang i nan um hman ah tu lai internet san ah a theih tho tho.Puan can a cu hlan ni 3 hrawng ah maw nan mah lawng nan thei kei,a ngah tu pa/nu kha suh ding dang pawl nan sut kei.Hi pawl hi hna kum hrang i a tha ti ka ruah mi a si e.\nA tawp ah tui kum Zohthim Tlakbik lawmman dik zet le tha i tlun ah bang zet i in tuahsak tu Pu Fun Dung le hotu dang pawl tlun ah lungawi thu ka sim i,a ngahtu Pu Ngun Thawng khal ka lawm pi sal e.


Nangmai' hrangah Midang Bawm Aw - Chinland Today Media\nNangmai’ hrangah Midang Bawm Aw\nSeptember 6, 2016 2:18 am·0 comments\nVei khat lai ah vainim ci ttha zuamawknak ih laksawng ngahtu lothlopa a rak um. Kum tinte’n zuamawknak ah a tel ih, a vainim cun a pakhatnak laksawng a ngah ringring.Kum khat cu thuthangca palai in tonsuhnak a nei ih, a vainim cin dan thu ah lunglutza pakhat a thei ngah. Thuthang palai cun, laksawng ngah ringringtu lothlopa in a vainim ci cu a venghnen pawl a pe ve ringring, timi a thei ngah.\n“Na venghnen pawl khal vainim ci ttha zuamawknak ah an tel ve ringring ti thei cing in, ziangtin na vainim ci ttha cu na hlawm thei,” tiah thuthang palai cun a sut.\nCutikah lothlopa cun, “Ziangah ka hlawm thei lo ding? Na thei dah lo mawsi ka pu? Vainim an hung par tikah an ci kha thli in a thiar ih, loram pakhat hnu pakhat ah a thlenter. Ka venghnen pawl in vainim ci ttha lemlo an cin ahcun, ci an zaihawktonnak ihsin ka vainim ci khal a tthatnak a tlaniam ding. Curuangah vainim ttha ka neih duh ahcun, ka venghnen pawl khal vainim ttha nei thei ding in ka bom an ttul,” tiah a sim.\nLothlopa hi minung zatlangnun pehzomawknak thei zettu a si. A venghnen pawl ih vainim an tthansoh lo ahcun amai vainim khal an tthangso lo ding ti a thei.\nKan nun khal ah cuvek thotho a si. Remdaihnak a duhtu cun a venghnen pawl remdaitei’ nung thei ding in a bom a ttul. Hnianghnar zet ih nun a duhtu cun a venghnen pawl hnianghnartei’ nung thei ding in a bom a ttul. Ziangahtile hringhnun ih manmual cu a va somdawl mi hringnun zat ihsin tah a si.\nLungawi a duhtu cun midang pawl in lungawinak an hmuh ve theinak ding in a bom a ttul. Ziangahtile mi pakhat cio ih kan semremnak hi mi hmuahhmuah ih semremnak thawn a pehpar ringring.\nHram: The Living Treasure ih “Growing Good Corn.”\nHringnun lamtluan ih hrial ttulmi thil (10)\nTi Thei Tawk hi A Tawk Hrih Lo\nCHIN MIPHUN LE ZU


Syria Thu Lawrkhawm - Chinland Today Media\nSyria Thu Lawrkhawm\nNovember 13, 2012 11:50 pm·0 comments\nSyria Daihnak Hrang:\nU.S. cun kan dung Zarhpini ahkhan dodaltu group tampi pawl le Syria President Bashar al-Assad hmunkhat ih an tonawk ding cu a lungkimpi thu a phuang. President Bashar al-Assad cun dodaltu pawl thawn Qatar ram ih Doha khawpi ah tonawk dingin a lung a kim. Acozah aiawh ih tongkhuan a ngahtu Mark Toner cun, “Rampi huap remrelnak nan neih dingmi hi kan lung a kim ve ih kan ruahsanmi khal a si. Himi ihsin Assad ih thisen suah ko ih a uknak ihsin remdaihnak cu suahpi hram uhla, Syria mipi khalin democracy thawn a mil-awmi ukawknak cu co ve thlang seh ti hi kan saduhthah a si,” ti’n a sim. Himi daihnak thurelkhawmnak cu Arab Leauge le pawl ram hrekkhat le pawlkom hrekkhat pawl khalin an lungkimpi zet thu an sim cio.\nSyria le Israel:\nNov 11 ni ah Syria pawlih mortar rocket /terek cu Israel ralkap umnak kiangah a ngah ih a puak tiin Israel ralkap tuanvo neitu pawlin an sim. A kap ngahnak hmun hi Israel ram Golan Height timi hmun a si ih, cutawk hmun ciah hi 1973 kum Israel le Arab doawk tum ah Israel le Syria in an cuh ih, 1967 kum Middle East doawk tum ahcun Israel in a lak ih, cuticun Israel ram ah a cang lantami a si. Curuangah Israel cun Syria pawl cu ralrinnak a pek. Israel Prime Minister Benjamin Netanyahu cun, “Kannih cun thaten ka zoh dingih thil a cangmi pohpoh cu fimkhurten kan tifel ko ding. Ziangahtile kan ram sungah kan rammi pawl tuahmawh le siatsuah an tong ding cu kan siang lo a si,” ti’n a sim. CNN in Israel President Shimon Peres cu Nov 12, 12 ah thusuhnak an neimi ah, “Israel cun Syria ram sung lut ih do ding cu kan tum lo, kan tummi cu Gaza asilole Syria ram ihsin Israel ram sungah rocket le terek pawl hi tla lo dingin a si. Ziangahtile zoi nu, zoi pa, zoi fale ti um lo in ihhmuh thawten itthat ding cu a tul hrimhrim a si tiin a sim.\nNovember 13, 2012 ni ah Syria ram sungih mipi 2.5 million cu an umnak ihsin hmundang ah thawn a si tiin The Syrian Arab Red Crescent cun a sim. UN raltlan palai tongkhuan a ngahtu Melissa Fleming in SARC pawlih sim hnak hmanin a tam hrih ding a zum thu khal a sim ve. Melissa cun minung pawl cu an tlan, an relh, an harsa ih bawm an tul nasa tiin a simbet. Syria buainak hi Turkey khalin a buaipi ngaingai ih a Foreign Minister, Ahmet Davutoglu, in Tlawngkai Nikhatni, 12.11.12, ah Syria cun hivek rori ih a nasatmi ramsung buainak a suahter cu vantlun ihsin an siatsuahawknak hi a si ti’n a sim ih, cumi cun an rampi ih himnak khal a siatsuah ih a tihnungtukmi a si ti’n a simbet.\nCNN, BBC, Syria News\nRussia In Syria President Assad Sung Ding Zum\nSyria Ram Buai Nak A Sosang\nSyria Remdaihnak Hrang London Ah Relkhawmnak Nei\nSyria Buainak: Rocket Raldonak In Mi 18 That\nSyria Ram Buainak in Zia Umlam A Pan Lo\nUS le Arab Ram Komkhawm Pawl In ISIS Do (Update)


Lang Lang - The Chopin Album by Lang Lang on Apple Music\nLang Lang - The Chopin Album Lang Lang\nGrande valse brillante in E-Flat Major, Op. 18 No. 1\nAndante spianato and Grande polonaise, Op. 22: Andante spianato\nNocturne in C-Sharp Minor, Op. post, KK IVa, No. 16 (20a)\nWaltz in F Minor, Op. post. 70 No. 2 (12a)


North Korea Rocket Kapthla Dingin Japan Ralring Zo - Chinland Today Media\nMarch 27, 2009 5:35 pm·0 comments\nJapan ram Cozah cun an ram tlunah North Korea in Rocket, Missile, leh Settelite, leh thildang hrimhrim a kaplut pang asi ah cun a kahthlak sak dingthu a puangzo. Japan Cozah Defence Minister, Yusukazu Hamada cun North Korea in Japan ram tlunih Rocket a kahlut ih rakkah thlaksak theicih maidingin an ram Missile Interceptor cu tinung cia dingih thu a pekzo thukhal a sim. Himi thu hi Japan Prime Minister Taro Aso leh Cabinet Minister pawlthawi ngun ngaih zetih zoh a tumthu khal asim.\nDefence Minister Yusukazu Hamada cun North Korea in a ram tlunih Rocket a kahlut pangih rakkap thla dingin Japan cu a ralring ringring a si ati. Relzo vekin North Korea cun Rocket kahsuak a tummi cu vansang ih biakpop awknak ding asi a ti nan US, Japan leh South Korea pawlcun Missile kahsuak a tummi phentu leh phua hlamih hman a duh ruangah asi tiah an sawisel. Russia khalin North Korea cu ziangvek Missile khal kapsuaklo dingin a simih, Himi laiah North Korea cun thlathar ih Rocket kahsuak a tumcia mi thu cu a puangbet sal thotho ih North Korea cun a thiltum micu mihrek khatih sawisel mennak ruangah lamzin dangih herter a tumlo thu a sim.\nHimi laiah US Secretary Of State Hillary Clinton cun North Korea cu thlathar ih Rocket kahsuak a tummi cu US leh Ramdang pawlin kapsuak lodingih an dil rero ih himi cing khalih a kapsuak thotho asi ah cun US cun UN ah zual a ko tengteng ding asi tiah a sim. Hillary Clinton cun North Korea in vansang biakpop awknak ding leh thildangih hmanding tiih a simmi Rocket kahsuak a tummi hi UN Security Council Resolution 1718 pahbal asiih Cu ruangah himi a kapsuak thotho ih US in UN ah zual a ko asi ah cun North Korea hrangah a sawhkawkmi a tumzet ding asi ati.\nTuizing ah Pakistan ram thlanglam Khyber Agency ih Jamrud ih Mosolman Biak Inn ih thlacam khawmnak an neihlai fangah thihcilh Bomb a puakih minung 48 an thizo ih midang 70 lenglo in hriamhma an tuar. Hi Bomb puakin Mosolman Biak Inn Mosque khal nasazet in a ti ciim thluh ih runhsuah nak hna ttuantu pawlcun Inn ciim hnawklak ah mithi ruangleh hriamhma tuartu pawlcu lasuak dingin an buaipi rero lai asi. Khyber Agency bial kilkhawitu Tarig Hayat cun himi Bomb puakruangah minung 70 lenglo an thih a zumthu a sim. Pakistan ram thlanglam ahhin Taleban pawlin Bomb tipuak hi an hmangzetih Shia leh Sunni Muslim pawl karlak ah buainak a suak ringringih mipi vangtlang pawlcu ningttih leh thla phangin tikcu an hmang ringring asi.\nHimi ih tlunah Mizan zing khalah Pakistan North West Frontier Province (NWFP) ih Hotel ah thihcilh Bomb a puakih minung 11 an thiih midnag 20 lenglo in hriamhma na tuar. Pakistan TV News Channel in a a simnakah hi bomb paitu hin Dera Ismail Khan- Tank District ih Jandola Bazar ih Hotel pakhat ih Tapung pawlin rawl an i khawmnak hmunah a bomb pai mihi a ti puak tiah a sim. Pakistan ram sungah hin Tapung pawl Group dangdang tamzet an umih an mah le an mah khal an rem aw cuanglo ih an that aw ringring asi Himi Bomb puakih thi pawlkhalhi Tapung minung pawl thotho an siih Taleban hotu Baitullah Mehsud dodal tupawl an si.\nUS In Afghanistan Ah Ralkap 4,000 Kuatbet Ding\nOsama Bin Leden leh a kaih hruaimi Al-Qaida hotu pawlcun US leh a thurualpi ramdang pawl hnenah buainak rapthlakzet tuah an tum laiih. an thiti tumdanhi Pakistan ramsungih an relh nakhmun ah an tawlrel rero tiah US Cozah cun a theih zo thu a sim, President Barack Obama ih thilfeh danding lamzin thar a hawlnak ah Afghanistan leh Pakistan ih Misual Tapungpawl zalenzet leh duhtawkih an talpawl theinawnlo nakding cu thupi bikih ret asi dingih. Himi ruangah US Cozah cun tuikum June thla hrawngah ralkap 4,000 cu Afghanistan ah a kuatbet dingih US ralkap pawlhin Afghanistan ih ralkap leh Palik pawlcu raldo thiamnak Training thazet in an zirh dingasi. Tuah hin Afghanistan ramsungah US ralkap hi 34,000 hrawng an umzo ih cumi sungah 17,000 cu tui kandung thla ih kuatmi an si,\nAfghanistan ramih US ralkap pawl hrangih US Cozah an sumpai a senso mihi thlakhat ah dollar Billion 2 hrawng a cemih tui Obama ih ruahhman nakthar vek asileh tui an cemzat mi ih tlunah 60% hrawngin a pung ding asi. President Obama cun Afghanistan ramih Taleban leh Al-Qaida pawlthawi do awknak cun tikcu can ziangmawzat a awh dingih cu ruangah NATO ram pawlkhal Afghanistan ah an ralkap kuatbet sal cio dingah ngen a tum.\nMizanzing ah Iraq ram khawpi Baghdad saklam Shaab District ah Car Bomb a puakih minung 16 an thiih midang 30 lenglo in hriamhma an tuar. Cozah thupunagtu in a simnakah hi Bomb puahnak hmunhi Shia leh Sunni Muslim pawl um khawmnak hmun asiih Bus Stop kiangte ah a puakih mithi leh hriamhma tuar lakah hin nunau leh nauhak ziangmawzat an tel a ti. Bomb tipuaktu hi zohman in an tipuah mi ah an rello ih a sinan Cozah lampawl cun Al-Qaida pawl an zumih asinan theih fiang nak ngaingai an neilo.\nChen Shui Bian Ih Thubuai Court Ah\nTaiwan ram President hlun Chen Shui Bian kum 57 in sumpai a i ruknak thubuai cu Taipei Court cun a relsak thlangdingih Chen Shui Bian hin President a tuanlaiah an ram Cozah paisa dollar Million 15 hrawngcu a nupi thawn an i ru tiah puh asi. Himi ih tlunah an rualpi midang 12 khal himi thubuai thawi pehpar awin thubuai tuahsak an si. Chen Shui Bian cun sumpai i ru ih an puhnak hi thudiklo asiih tui Cozah dinglai Upa pawlin a hmin an tisiat leh timual pho an duh ruangah asi thu a relve.\nNikum ih President ih a tlakih sin Chen Shui Bian cun a mahthlatu Cozah pawlcu China thuhnuai ih kum ringring leh Taiwan Cozah cu mahte thu nei ngamlo ih China mithmai zoh ringring a si ruangah Taiwan ramin tthanso naklam zin a zawhdingcu a thim a si ati. Taiwan ramhi kum 1949 ih China ram sung do awknak a thlen laiah China ihsin Independent\na la ih, Asinan tuisunni tiangah China inn Taiwan ramcu a ram pengte pakhat tlukah a ret ringringih a ttul ahcun ralkap cah nak hmangih Taiwan ramsungih rorelnak neihsal dinghi China cun a rel lang ringring lai asi.\nIndonesia Tili Dawlmi A Siat.\nIndonesia ramih Tangerang District ih Tili an dawlmi Tilipi cun ruah a sur tamtuk ruangah a kiangih Situ Gintung tipi ihsin tidai a luanglut ciamco ih cu ruangah hi Tili Feet 32 ih sangih dawlmi tili tumzet hin a tuarlo ih a satih tidai a lian ciamco ruangah Minung tamzet an thiih mithi ruangh 50 hmuhsuak zo a si Mithi ruang hawl leh tidai ih tar tahak pawl runsuah nakding hna khal nasazetin tuan rero lai asi.\nHi Tilian hin Cirendue khua a ciim ih mitamzet an tar tahak lai asi. hi tidai lennak hmunhi khualtlawng veivak pawlih feh ringring nakhmun asiih a kiangkap ih minung pawlih ih that laifangih tidai hi lian asi ruangah mitampi a fenhlo thluh a si, Indonesia Vice President Yusuf Kalla leh Welfare Minister Aburizal Bakrie khalin Vanduai thlennak hmunhi an fehih mipi bangbang pawlcu bawmnak pedingin an tiamkam. South Jakarta Palik hotu Makmur simbolon cun himi tili a sat naksan hi theih fiangnak a um hrihlo tiah asim nan BBC Correspondent Katherine Demipoulos cun himi tili cu a reituk zoih thatei kilven leh tuahthat dahmi asilo ruangah tidai tampi cu a tuarlo asi a ti.\nIndia Ram Politics Dinhmun Tawite\nIndia ram Member Of Parliament Lok Sabha Seat 543 April 16 ihsi hrilawk nak neihdingmi ah Political Party leh an hruaitu Politician pawlcu Cozah tuahthei danding lamzin hawlin an buai rero laiih. India ramah hin Political party tamzet a um ruangah Party pakhat lawngih Parlianment Central Cozah tuahthei hi an um tukdahlo. Tui Cozah nak kailaitu Party dangdang kawmkhawm aw Congress ih hoha deuhbik mi UPA leh Opposition lam Party dangdang kawmkhawm awve mi BJP ih hoha deuhmi NDA hi dodal awbik leh cuh aw bik dingih ruahmi an ttheu.\nAsinan tuittum ah Third Front a hungding suakih himi hin tui hril awknakding India ram Politics dinhmun ziangmawzat cu a herdanglam terthei dingah zum asi. Hi Third Front hi Party dangdang kawmkhawm awi ih dinmi asi veih tuithla tirte ih dinmi asinan zumhnakin a tthangcakzetih Congress ih hohami UPA leh BJP ih hohami NDA hrangkhalah an zum hnakih Third Front hin a tibuai zet dingah zum asi. India ramhi Democracy ram ropi zet asinan Political party an tamtuk ruangah anram politics khi a buai zetnak asi.\nHi Lok Sabha Seat 543 hril awknak dingih Inida mipi zumdan leh ngaihdan an laknak Poll ih a lngdan ah cun UPA seat 254, NDA seat 187, Third Front seat 96 tiah an tarlang asinan himi hi an zumnak men asi. ih Politics timi cu nihnih khat tesungah thil tampi a her awsuak ttheu ih Cu ruangah Cozah tuahtheitu dinghi tuidin hmunah cun zumthu relkhal thil harsazet asi


Mara Wilson : Zuknung ihsin Calai ah - Chinland Today Media\nJanuary 30, 2015 2:39 pm·0 comments\nMara Elizabeth Wilson hi American miphun nauhak zuknung cangtunu (child actress), cangantu, thuanthucawn ngantu (playwright), thuanthucawn cawngtu, aw cangtunu (voice actress), le thuanthu ngantu/simtu (storyteller) a si. “Mrs. Doubtfire” zuknung ih Natilie Hillard le “Matilda” zuknung ih Matilda Wormwood cangtunu a sinak hi theih a hlawhbiknak an si. Zuknung khawvel ih Mara Wilson a lang hmaisabiknak cu “Lunchables” timi thehlarnak ihsin a si. A tir ahcun a nu le pa in zuknung cangtunu ttuan an siang lawk lo nan, netalam ah an siang sal.\nWilson hi 1987 July 24 ah California ramkulh, Los Angeles khawpi ah a suak. Television suahthannak engineer (broadcast engineer) Mike Wilson, le Suzie Shapiro Wilson tei’ fanu upa sawn a si. Dany, Jon le Jeol timi u mipa pathum le Anna timi naunu a nei. A nu Suzie Wilson cu 1995 March 10 ah awm khensa (cancer) nat a neih thu theihsuah a si. Sibawipawl in a nat an hmuhsuah can ahcun a rak tlai tuk zo. Suzie Wilson cu Mara Wilson in “Matilda” zuknung a can rero lai, 1996 April 26 ah a thi. “Matilda” zuknung cu Suzie hngilhlonak ah hlan a si. Mike Wilson cun nupi dang a run nei.\nMara Wilson ih nu hi Jew miphun a si ih, a pa hi Irish thisen tel a si. Jew zumnak thawi’ tthanlenter mi a si nan tu ahcun pathian um zumlotu (atheist) a si. 2005 kum ahkhan Idyllwild Arts Academy ihsin zircawilu a ngah (graduated). Cu thluh in New York Phunsangtlawng ah zirnak a peh. New York Phunsangtlawng ih a kai lai ahhin “Khami Fala Tleirawl Kha Na Si Lo Maw?” timi mahlawng cansuah thuanthu (one woman show) hrangah lem a cang. 2013 kum ahcun thuanthucawn le zuknung cansuah lam ih a cangvaihnak pawl a cawlh thu a sim.\nTtuan Cam (Career)\nKum nga a si lai ah thehlarnak pawl (commercials) ih a ttapa upabik a tel lai a hmu ih zuknung lam a vei thok. Zuknunglam ih a hmel a lang hmaisabiknak cu 1993 kum ih “Mrs. Doubtfire” zukung thawn a si ih, 1994 kum ih suah mi “Miracle on 34th Street” timi khal ah a tel fawn. 1994 kum thotho ahhin “Melrose Place” zuknung ah Nikki Petrova lem a cang ih, TV hi suah mi “A Time To Heal” ah Barbara Barton lem a cang fawn.\n1995 March 27 ih Vei 67-nak Academy Sunlawih Laksawng Pek Puai ah Tim Curry le Kathy Najimy thawn “Make ‘Em Laugh” timi hla an sak.\n1995 kum ah “Kum Khat sungih Nauhak Arsi” (Young Star of the Year) laksawng ShoWest Award a ngah. Zuknung dang ih lem a can dan pawl ruangah Danny DeVito in “Matilda” zuknung ah tel ding in a sawm.\n“A Simple Wish” zuknung ih lem a can mi ruangah Nauhak Zungthiam Sunlawih Laksawng (Young Artist Award), le “Matilda” zuknung ih lem a can mi ruangah Nauhak Arsi Sunlawih Laksawng (Young Star Award) pawl a ngah. “Matilda” le “A Simple Wish” zuknung thawn nauhak lemcang thiambik Saturn Sunlawih hrangah nominate (hril tel theih cazin ih ret) a rak si veve dah.\n1999 kum ah Disney Channel ih television zuknung “Balloon Farm” ah Willow Johnson lem a cang. 1998 kum ih “The Parent Trap” zuknung suah thar sal ding ttum ah tel a tum nan a nauhak tuk ruangah a tling lo. 2000 kum ih “Thomas and the Magic Railroad” zuknung ih a telnak hi zuknung ih cangtu langsar a ttuan netabik a si. “Thomas and the Magic Railroad” zuknung an zuk ttheh vete’n Mara cun zuknung cansuah hnak in tlawng kai lam ngaihsak sawn ding in a ruat cat.\nCumi hnu cun mipi hmai ah a lang tam lem nawn lo. 2012 kum ah zuknung cansuah a cawlhnak san hitin a sim: “Zuknung cansuah hi a nuam tuk lo. Director ih mit ah ‘a dik’ timi ngah ding in thil bangrep tuah non sal rero a ttul. Curuangah mahtei’ thil sersuahlam zalennak (creative freedom) a um thei tuk lo. Zuknung ka can lai ih ka can tthabik pawl cu director in keimahte phuansuahawk in sian can khi an si, asinan cuvek can cu a maltuk.”\n2013 kum May thla ah Wilson in online magazine Cracked.com ah nauhak arsi (mi lar) hmaisa pawl ih nun siatvatnak a hmuhdan thuhla cahram a ngan.\nTu ahcun Wilson cu Publicolor hrangah hna a ttuan ih suakthuan nunthuleng (young adult novel) ngantu hlawhtling si thei a tumtah. “Sheeple” timi Off Broadway thuanthucawn pakhat khal a ngan zo. Internet ihsin thuanthu simtu dinhmun ih mi pakhat si a tumtah. A ngan mi cabu hrang khal ah Penguin Books thawn lungkimca an tuah zo. A cabu hmaisabik “(K) for Kid” timi cu 2016 kum ah a suak ding.\nAmai website a si mi www.marawilsonwritesstuff.com khal ah va len theih a si.\nCalai Deirel Blog ah:\nJENICE le SONIA Hmeltheihnak\nBokbawn Rongluan Nitleu Ṭihnunzia


Minung 5 thattu Lal Tlan Chhuaha cu Mizoram Thuṭhenzung in Daantatnak Nei | Falam Online Media\nMinung 5 thattu Lal Tlan Chhuaha cu Mizoram Thuṭhenzung in Daantatnak Nei\nKum 2015 ih mi 5 thattu Lal Tlan Chhuaha (kum 42) cu, tui ni 9 November 2020 ah Mizoram thuṭhenzung in damsung thawngthlak dingin thu a ṭhen sak.\nLal Tlan Chhuaha cu November ni 5 ah Addl. District & Sessions Court ah suah pi a rak si ih Cozah ukil le mithi tei` ukil cun Thih Daan tat dingin thuburnak an nei nan sualtuahtu lam in kumkhua thawngthlaknak thawn hremdan ṭhum deuh dingin an rak ngen.\nMithattu Lal Tlan Chhuaha khalin thilsual a tuah mi par ah a siraw thu le poi a ti zet thu a rel suak ih Thih Daantat lo dingin zangfah a rak dil.\nTuini 9 November 2020 ah Mizoram thuṭhenzung cun sual tuahtu Lal Tlan Chhuaha cu a tuah mi vek in thuṭhensaknak a nei ih hremnak a pek mi pawl cu a tanglam vekin an si.\nPu Lal Tlan Chhuaha S/o Parzuala, Republick Mualveng, Aizawl, Hremnak\n1. Thubuai section 449 IPC – Mithat tum in mi inn sung ah a luhcilh ruangah kum 10 hnaṭuankhung thawngthlak le Rs. ting 2 cawhkuan (Paisa kuan ding a nei lo le kum 2 thawngthlak ṭhan ding)\n2. Thubuai section 307 IPC – Mithat a tum ruangah kum 10 hnaṭuankhung thawngthlak le Rs. ting 2 cawhkuan (Paisa kuan ding a nei lo le kum 2 thawngthlak ṭhan ding)\nNote : Himi hremnak hi a kop aw lo. Kum 20 hnaṭuankhung thawngthlak lai ah paisa kuan ding a nei lo le a hran ten kum 4 hnaṭuankhung thawngthlak belh ding.\n3. A tlun ih thubuai 2, kum 24 sung hnaṭuankhung thawngthlak hnu ah, mi panga a that mi thubuai section 302 IPC ah damsung thawngtlak ṭan le paisa Rs. ting 2 kuan ter a si ding. Azate kom in Rs ting 10 a kuan ṭul ih kuan nak ding a nei lo le kum 4 thawngthlak ṭhan belh a si ding.\nNetabik hremnak an pek mi cu a hnuailam bangtuk an si.\n1. Kum 20 sung hnaṭuankhung ṭuan phah in thawngthlak a si dingih paisa kuan ding mi Rs. ting 4 a pe thei lo cun kum 4 ṭhan bet a si ding. (kum 24 sung hnaṭuankhung thawngthlak)\n2. Cumi kum 20/24 thawngthlak a si hnu ah damsung thawngthlak ding ni a ṭan thok ding. Paisa kuan ter mi a pe thei lo a si le damsung thawngthlak tlun ah kum 10 belh bet a si ding.\n3. Cutin, kum 34 sung (Rs. ting 14 cawhkuan a pek thei lo cun kum 34 thawngthlak ding) thawngthlak a si hnu ah damsung thawngthlak ṭan a si ding.\nHih thuthang hin Mizoram a khawng na tuk ih tu ni tiang lungawi thei hrih lo an tam zet. “Christian ram kan si ih ngaithiam nun nei ding’ titu an um ih minung 5 nunnak rori a lak ruangah a mah nunnak khal lak ve a ṭul titu khal an um a si.\n← Party hruaitu ṭongkam cun mipi Lung a kuai ter\nFalam Peng le Chinramkulh Peng tinkim ih Hrilawknak result UPDATE netabik →


Titoih Puai (Tingyan) Concert Mandat Pawlih Sak Dingmi Hla Pawl Original Hla Neitu (အႏုပညာ မူပိုင္) Hnenah Man Pek Ding - Chinland Today Media\nTitoih Puai (Tingyan) Concert Mandat Pawlih Sak Dingmi Hla Pawl Original Hla Neitu (အႏုပညာ မူပိုင္) Hnenah Man Pek Ding\nApril 4, 2014 9:19 am·0 comments\nYangon, April 3, 2014\nMyanmar nunphung puaipi Tingyan puai sung, concert tuahnak mandat parih an sak dingmi hla pawl hrang zungthiam original lungkimnak man pek a si ding thu Music committee ih sungttuan bawmtu U Kyaw Lin Hting cun The Voice hnenah a sim.\n“Kan dungkum ahcun Tingyan Mandat concert hla hrangah Zungthiam hnenih neitu siannak man dil a rak si. Cumi lai ahcun concert tuahtu pawlin Original Series sungih aw vekin sak loin music tumtu pawl thawn tumsalih sak a si ruangah Hla Phuahtu hnen lawngah man pek a si. Neta lam cun a saktu taktak ih aw phit tahratih sak a si tikah phuah, sak, tum, suahtu, aw khum tiin panga hrang tuikum cun dil a si thlang ding. Hitivek ih danglam zetih dil a sinak cu music thawih pehpar-tu zate hrangah a neitu taktak ih siannak(မူပိုင္ခြင့္) thawn pehparin tthathnemnak a um ding ruah ah a si” tiin himi zungthiam mu-paing-khuan dilnak programme thawn pehparin U Kyaw Lin Htung cun a sim bet.\nHla fingkhat ah Zungthiam mu-paing-khuan cu ; Phuah, Sak le Suahnak lam hrang 25%, Music instrument hrang 15% le aw khumnak lam hrang 10% tiin Music committee pawl cun a tthensak ding thu, Music khawvel thawn pehparmi hnattuantu pawl, Show tawlreltu pawl, Zuknung awsuah lam line pawl remcang ding hrangah hla fingkhat an sak zat le an suah zat parah zoh tahratin sum khuan a si vivo ding thu pawl khal a sim bet.\n“Hla fingkhat timi cu a saktu pakhat lawng thawn a pehparawmi thil a si lo. Zungmawi thiamnak lam, theihfimnak lam thawn komkhawmih ttuantlang a si hnuih hla fingkhat a ra cangsuakmi a si. Atu vekin music committee pawlin zungmawi thiamsang pawl hrangah hivekin an tuahmi cu mahih zuamnak taktak thawih ttuansuahmi hrangah zungmawi thiamnak timi kan feel thei ding a si” tiin hlasak thiam Aung La cun a sim.\nEih-Met-Sone-Ya (အိပ္မက္ဆုံရာ) Hlasak Zuamawknak Ah Sung Tin Par Zohdiktu Ttuan Ding


MYANMAR RALKAP PAWLIN BOMB TIPUAKTU IH PUH MI 39 AN Kai – Thechinlandtoday\nMYANMAR RALKAP PAWLIN BOMB TIPUAKTU IH PUH MI 39 AN Kai\nadmin May 13, 2021 Leave a Comment on MYANMAR RALKAP PAWLIN BOMB TIPUAKTU IH PUH MI 39 AN Kai\nUico Min Aung Hliang ih ralkap pawl in bomb tipuaktu lrh Cozak in building an ur mi mawhphurtu ih an puh mi 39 an kai tih ralkap cozah hnuaiin media agency cun a tarlang.\nFebruary 1 ni ih ralkap pawlin mipi thuneihnak civil cozah ana an ting hnuah kawlram khawpi hrekkhatah bomb a puak ih, cozah zung leh ralkap umnak hmun pawl baih a si ih, zo pawlkawm khalih kan ti mi a si an ti duh chuan lo, a Sinan uico ralkap pawl cun ralkap dodaltu pawlin ram tih siat tum ah an puh a si.\nGlobal New Light of Myanmar thuthat laknak cun security force pawlin hmun tinkim ih an dapnakah handmade mine, TNT, stick 20, detonator, fuse, gun powder leh hriamnam dan pawl khal an kai zo tiin a tarlang a si, hi mi bakah hin kawlram saklam Kaya State ah tapung pawl hnenih training tum ih an ringhlel mi mi ziang maw zet an kai a si.\nRalkap uk duhlonakih lamzawh duhphawrhnak neitu mipum tampi an kai zo hnu ah mino ziang maw zet cu Democracy duhtu pawl lak ih sin tapung pawl hnenah military training nei a si tiin an sim cih.\nTlawngkai ni 2 ni kha ralkap pawlin mipi cozah thuneihnak an lak ni 100 kim nak a si ih, ram khawpi hmun dang dangah ralkap uknak duh loin duhphawrhnak peh zawm vivo a si.\nUN human right office (OHCHR) cun ram dang dang pawlin duhphawrhnak neitu pawl lakih tharum an hmang theu mi cu titawp dingin Myanmar ralkap cu an ngen ring ring , a Sinan Uico ralkap pawl cun mipi pawl par ah nunrawng zetin an cangvai tho tho a si, (OHCHR) thupuangtu Ruper Colville cun ralkap pawl in thuneihnak an an pehzawm theinak dingin mipi parih nunrawng takin an cangvaih dan cu tawp san mai an tum lo tiin a sim,\nTlawngkai ni 2 ni tiang ah ralkap uknak duh lo ih duhphawrhnak nei tu pawl lakih sin Uico ralkap kut tuarih thi mi zat cu mipum 882 an kim a si.\nISREAL PRIME MINISTER BENJAMIN NETANYAHU IN LOD AH STATE OF INMERGENCY A PUANG →\n← CHAUNG OO AH MYANMAR SIPAI LEH POLICE TEN SILAI THAHNEM TAK LEH THALAI TE AN MAN


Yangon Ih Bomb Puak Ah Ralkap Hnenih Thuthup Simtheu Dalan A Thi – Vapual Auaw\nYangon Ih Bomb Puak Ah Ralkap Hnenih Thuthup Simtheu Dalan A Thi\nMay 27, 2021 vapual auaw Ramsung Thuthang 0\nKan ram myanmar buainak khal hmun tinah a sosang deuhdeuh ih bomb puak theih ding a tam. Tulai ih bomb puaknak hmun pawl cu tlawnginn kiangkap le dalan inn tivek pawl ah a si.\nMay 27, tuizing zinglam nazi 8 hrawng khalah Yangon thaketa myone Man Pyay ah bomb a puak ih bomb puak ruangah ralkap hnenih thuthup sim ringringtu mi pakhat a thi. Mithi cu veng sungih inn 100 uktu U Phone Ngwe a si ih bomb puak hnuah meithal kah that a si.\nAn inn kiangih bomb puak zoh dingin a suak ciah cu meithal in an kap that ih a sungte pawl cu an rak relh man tikah hriamhma tuar le mithi dang an um lo. A hnu reilo ah ralkap le palik an thleng cih nan, kaihmi an nei lo.\nA kiangte ih um pakhat cun Bomb vei 4 hrawng puak awn kan thei. Bomb puak ruangah ralkap hnenih thuthup simtu lubik tiah an relmi U Phone Ngwe a thi. Amah cu inn 100 uktu a si ih bomb puak hnuah meithal in an kap that tiah an rel. Tu ahcun ralkap le palik an khat thepthep zo a si,” tiah ramsung thuthang a simthei.\nRalkap In Raldonak Vanzam Hman Theinak Thu A Suah Ruangah A Zanzan In Mipi An Tlan\nChristian Pawl Ih Dilnak Ngai Poimawh Loin Myanmar Ralkap Cun Biakinn An Kap


A Fanu Phun 10 Exam Tuah A Hngah Laiah Ralhrang In An Kap Ngah – Meifar\nBago, Thekkala tlawnginn ah ralhrang kaihruainak in phun 10 exam an tuah. April 6, 2022 ah exam an tuah ih nupinu pakhat in a fanu exam tuah cu tlawnginn lenglam ihsin arak hngak.\nCutin, a fanu a hngah laitak ah tlawnginn kiltu ralhrang pawl cu meithal in an lek ih meithal an puak thutthi ih a ke ah an kap ngah. Tualsung mi pakhat in, “Zinglam nazi 10:45 ah an kap ngah, himi tlawnginn lawngah exam an tuah ih ralkap le palik pawlin an kil thepthep.\nRalhrang pawlin an kap hrim maw, an kap pang ti cu ka thei lo. A ke ah an kap ngah ih Thekkala siizung ah an tuamhlawm rero lai” a ti. Ralhrang pawl kaihruainak in rampum huap phun 10 exam an nei rero lai. Kum dang aiin exam tuahtu cu an mal sawn.\nKum dangah cun rampum huap phun 10 exam tuahtu cu ting 8 ihsin ting 9 karlak an si ringring, tuikum ahcun phun 10 exam tuahtu cu 280,000 hrawng lawng an si. NUG cozah in ralhrang kuthnuai ih phun 10 exam tuahmi cu an cohlang lo ding thu an suah.\nShan Ralkap Le Mahten Ukawknak Ngah Wa Ralkap Pawl An Kapaw


Falam ih Dalan pawl ralrinpek an si - Falam Online Media\nMay 26, 2021 Ni Hnem Sung\t0 Comments\nFalam peng, Kalay-Kabaw le ramleng um Chinmi komkhawm ih dinsuahmi Chin National Organization (Chin National Defense Force) cun mai phunpi hnampi zuarthlaitu Falam Dalan pawl cu hmaisabik ralrinpeknak an nei.\nCumicu 2021, May 26 nikhen in ca thawn suah a si ih ralrinpeknak zianghman siarlotu Dalan cu a ṭuldan vekin hremnak kan nei ding tiah an tarlang a si.\nRalrinpeknak capi ahcun “Sinak atcilh in rampi ukhruai thuneihnak latu SAC ralhraang donak ah Chin mipi tamzet kan tel.\nRam le miphun hrang a dikmi ukhruaiawknak ngah thei dingin le Federal Democracy hrang hmai kan nor rero lai ah mipi lam ah ding loin SAC ralhraang thawn kopaw ih miphun zuarthlaitu an um tiah kan thei.\nCuih Dalan cu zopawl an si tikhal kan thei ciang ih CNDF in an cetcangdan kan thlir ringring.\nCuruangah mizuarthlaihmang Dalan pawl cu cangvai nawnlo dingin CNDF in ralrin kan pe a si. Ralrinpeknak ziang siar lo ih umtu cu nunnak hrang tiang phansak ummi hremnak kan pe ding a si” tiah an ngan.\n← Chinmi tawlrelnak thawngin Thuzar Wint Lwin in US ram ih beusiannak a ngah\nEmergency in Bawm tengteng an ṭul →\nHakha ziin ih Mawtaw cangsual ah Mipahnih Nunnak Liam


VCTH | Archive | Pursum\nHome » Archives by category » Pursum\nLeitlun Tuluk milian Jack Ma ih mino pawl hnen ih thu cah\nKum 20 na kim hlan ah a cang thei tawkin fimthiamnak zir aw Kum 30 na ti hlan ah mi pakhatkhat thlun aw, dungthluntu ttha tuan aw. Ziang company ah hna na tuan ti hnakin zo na thlun ti a thupi sawn. Hruaitu tha in thil tha tampi a lo zirh ding. Kum 30-40 lak ah […]\nPosted on November 14, 2013 by vcth and saved under Pursum\nPresident pursum lam ruahnak petu in Kawlram ah nitlaknak lam company pawl an sumbur le an hnatuan a fung ruangah Tuluk le Asia company dang pawl in an lan ding zum a um thu a sim. Nitlaknak lam company pawl hi Kawlramah an ra ko nan Kawlram dinhmun an zoh…\nComments Off on Nitlaknak Lam Company Pawl Khulfung / Continue reading →\nKawlram ah Pursumhram Duhhnak in a Mal\nPosted on June 10, 2013 by vcth and saved under Pursum\nKawlram hi cozah thar a kai hnu caan tawkfang in EU le US pawl tla in Sanction an on ih zokhal in zalen zet ih pursum thei dinhmun a si. Hi sanction an on pek te ah leitlun Company tam takin Kawlram cu mitsir ih an zoh mi a si.…\nComments Off on Kawlram ah Pursumhram Duhhnak in a Mal / Continue reading →\nTuluk – Kawlram ih Sumhrambur A ṭumsuk\nPosted on June 5, 2013 by vcth and saved under Pursum\n2012 ihsin cu Tuluk acozah pi siseh, private company pawl siseh Kawlram ih sumhram burnak (investment) cu a ṭum sutsi. Kawlram cu ralkap cozah san ah nitlaknak ram pawl in pursum leilawn an rak kham, sanction an tuah, ruangah Tuluk ram cu NiangNganZi le Sipuazi ih a rualpi ṭhabik a rak si.…\nComments Off on Tuluk – Kawlram ih Sumhrambur A ṭumsuk / Continue reading →\nPosted on October 9, 2012 by vcth and saved under Pursum\nTuluk ram cu kan theih cia bangin mipi an tam ngaingai 1.3 billion lain an um. 2010 in Tuluk cu leitlun mawtaw market tumbik ram, US luan in, ah a cang. A hleice in Khuapi pawl ah cu mawtaw a pin ngaingai, van a tawng. Mipum tam ih thathnemnak a…\nComments Off on Tuluk Ram Traffic Van A Tawng / Continue reading →\nTahan Bazaar Thilman\nPosted on February 15, 2011 by vcth and saved under Pursum\nHih Tahan Bazaar thilman hi Falam pawlpi group mail ih Dika ih thlah mi a si. Zion.info link a pek nan ka zoh thei lo. Ziangkhal lole hih thil hi theih tha zet a si tiah VCTH ah kan rak tar sinak a si. 1. Cini cuaikhat – Ks.1600/- 2.…\nComments Off on Tahan Bazaar Thilman / Continue reading →\nHnawm in Sui le Ngun ah\nPosted on October 1, 2010 by vcth and saved under Pursum\nFrancis Cung Bik Nauhak pakhat in zin kapah Plastic dawng sia a hmu, a sit. Hnawm sar pa in a sar, a zuar ih peisa ah a can. Nauhak pa ziang ih a siar lo mi, hnawm sar pa hrang sum lut. Leitlun milain hminthang tampi lakah ziang ciamco lo…\nComments Off on Hnawm in Sui le Ngun ah / Continue reading →\nHawl thiam maw Khawl thiam\nPosted on September 28, 2010 by vcth and saved under Pursum\n. Francis Cung Bik Kawl thufim ah Vai bang in hawl, Tuluk bang in khawl ti a si. Hi thufim hi thil dik zet, Logic zet le Practical zet mi a si. A hawl lawng a tawp lo in a khawl ti an bet. Cucu ka lung a kim nasa.…\nZarhte zingih hngahnak Bung 2, T 3\nPosted on May 21, 2010 by vcth and saved under Pursum\nFrancis Cung Bik Pa milain tong dingin ka tim aw. Ka pa hman a thinheng ve nasa, nauhak a zuamtai, nauhak pawl ih right a pahbal a tiih a phun a tlok. Ka pa cun nazi 1 pia 25 tal na ngah lo ahcun cawl mei aw in ti. Zinglam…\nComments Off on Zarhte zingih hngahnak Bung 2, T 3 / Continue reading →\nLeitlun Super Power pawl\nPosted on May 1, 2010 by vcth and saved under Pursum\nFrancis Cung Bik Leitlun Ralpi Pahnihnak a cem in America le Russia ti in Super Power pahnih an suak. Meithal le Pokpi pawl thawn kap aw ngaingai cu an silonan an zuam aw nasa. Cucu ral dai (Cold War) tin an ko. 1950 ihsin 1970 tiang cu tha bang aw…\nComments Off on Leitlun Super Power pawl / Continue reading →


US Milian Pawlin Mi Rethei Pawl Bawm Ding - Chinland Today Media\nUS Milian Pawlin Mi Rethei Pawl Bawm Ding\nAugust 8, 2010 12:59 pm·0 comments\nBritish PM, Leh Pakistan President, Tongaw\nBritish Prime Minister, David Cameron leh Pakistan President, Asif Ali Zardari cu ram pahnih thu reltlang dingin London ah an tongaw. British PM, David Cameron hin tui naite ih India a tlawn ttumah khan Pakistan ram kaihhruai awkdan cu nasazetin a rak sawiselih, Curunagah Pakistan ram thuneitu pawlhi PM, David Cameron ih parah an lung a awilo zet.\nPakistan President, Asif Ali Zardari hi tuah Britain ramah a caam laiih, a caam sungah PM, David Cameron cu tuihlanih a thurel zomi pawl ruangah kom tengteng a tumthu a sim. Hi ram hruaitu pahnih hi mizanah khan zanriah an kil tlangih, a sinan ziangthu an rel timicu himi cangan lai tiangah theihfiang nak a um hrihlo ih, tuizan ah an kawmaw salding.\nTuizan ah ziangthu an reltlangding ti theihnak a um hrihlo nan ram pahnih karlakih pehtlaih awknak ttha tuah leh Tapung leh misual donak ih tantlang, leh Afghanistan ramih NATO ralkap pawl ticak danding thupawl an reltel dingah zum a si.\nBritain ram thupuangtu cun ram pahnih hotu komawk nakin ram pahnih karlakih pehtlaih awknak lamzin ttha a suahter a zumthu a simih, kum 2010 leh 2011 sungah British Cozah cun Tapung misual donak dingah Pound Million 9 Pakistan hnenih bawmnak a pek dingthu a sim.\nPoland Ram President,Thar\nPoland ram President, tharah Bronislaw Komorowski kum 55 micu mizansun ah laklut a si. President, laklut nak khawmhi Warsaw ih Parliament House ah an tuahih, Poland ramin zalen nak a ngahhnu ih President, 4 nak a si.\nRelzo vekin tuikum April thla ah khan Poland ram President, Lech Kaczynski leh a nupi cu Russia ramah Vanzam in an tla thatih, Caan ziangmaw zatsung President, neilo ih an um hnuah kandung thla ah khan President, hrilnak an tuah ih, Bronislaw Komorawski cu President ah hriltlin a si.\nPoland ramhi President, liangpar ih thuneihnak sangzet peknak ram a siih, President, hlun Lech Kaczynski kha thu neihnak hmangdikzet leh hmang thiamzet a si ruangah tui President thar hrang khalah a phur a ritzet dingah ruah a si.\nUnited States ih milian cungcuang Billionaire minung 36 pawlcun an thil neihmi a hrekcu mi rethei zonzai pawl hrangih pek an sianthu an sim. Leitlun pumpi ih milian cungcuang Warren Buffeft leh MIcrosoft Company dintu Bill Gates pawlih tlunah New York Mayor, Micheal Bloombery, CNN dintu Ted Turner leh Barry Diller pawlcun hna kum June thla ihsin an sumpai leh an thil neihmi pawlhi a hrek mi rethei zonzai pawlhnen ih pe dingin an tiamkam.\nThe Giving Pledge an timi pawlhin mi rethei zonzai pawl hrangih sumpai petu ding nasa zetin an hawlih, milian pawlih umnak Inn ah fehin an thilri neihmi leh an sumpai pawl hmannak ding an sut vivo ih, hiti vekih milian pawlin mi rethei zonzai pawl henih an thiri leh sumpai pak an sian ruangah an parah an lung a awizet.\nMilian pawlhin an sumpai thawhding zat leh an thawh duhnak san pawlhi ca in an nganih an kuat. Cumi pawl lakah Film Producer hminthang zet George Lucas khalin an neihmi thilri leh sumpai a hrekhnak ih tamsawn cu tlawngta nauhak pawl hrangih a pek duhthu a simve.\nSouth Korea Ralkap Pawl Raldo Zir Ding\nSouth Korea leh North Korea in ramri an cuh awkih an buai ringring nak hmun Yellow Sea tipi thuanthum ah South Korea ralkap 4,500 cun tipi sungih raldo an zirzikih, himi ah South Korea ralkap pawlhin raldo nak Vanzam 50 leh raldo nak lawng 29 an hmangding.\nHimi laiah North Korea cun an ramri ih South Korea ralkap pawlin raldo zir an tumcu a duhlo zet thu a puangih, North Korea in an duhlo zet timi theicing ringringih an zir thotho a si ah cun an ram do tlukih an ruah dingthu a puangve.\nSouth Korea Defence Ministry cun an ralkap pawlih raldo zir nak ding hmuncu North Korea thawi an ramri ngaingai a silo ih, North Korea ramri cinah zianghman buainak tuah an tumlo thu an sim.\nSouth Korea ralkap bawipa in Yonhap News Agency hnenih a sim nakah an ralkap pawlin raldo an zirding san bikcu an ram Inn hnen pawlin South Korea ih ralthuam neihthat zia leh an ralkap pawlih thiamzia an theihfiang nak dingah a si tiah a simih,an ram hrangih buainak leh harsat nak thlengter tucu an ralkap pawlin an do let veding thu khal a sim.\nIsreal Leh Labanon Ralkap -Kapaw\nTihni zanah khan Isreal ralkap leh Lebanon ralkap pawlcu an ramri ah an kapaw ih Labanon ralkap 3 leh Thuthangca latu 1 an thiih, Isreal ralkap 1 a thive. Isreal ralkap leh Lebanon ralkap pawlhi ziangruang bikah an kapaw ti fiangtei theihnak a umlo nan, Lebanon ralkap pawlin an sim nakah ramri ih Duty Isreal ralkap pawlin an khawcawn nak khamtu zanthingkung hau dingin Lebanon ramsungah an lutih Lebanon ralkap pawlin Isreal ramsungih kirlut dingih an ti hnu khalah Isreal ralkap pawlhi an ramsungah an kir duh cuanglo ih, Curuangah Lebanon ralkap pawlin an hro nakah meithal an hmetpuakih, cuhnu ah Isreal ralkap pawlkhalin an kapcih ve tiah an sim, Lebanon ralkap pawlcun an mah kahtum taktak silo in hro nak menih meithal kap an sithu an simih.Isreal ralkap pawlcu thil tisual tu ah an puh.\nAsinan Isreal ralkap pawlcun Lebanon ralkap pawlih thusim micu thudiklo a siih, Lebanon ralkap pawlin an mailam hoi ih meithal an kah ruangah an kahlet vemi a sithu an simve. Himi kiangih UN palai khalin Isreal ralkap pawlhi Lebanon ramsungah an lut a si timi thu fiangtei theihnak a umlo a tiah a sim.\nLabanon ramih Muslim Tapung Hezbollah leh Isreal ralkap pawlhi kum 2006 ah khan ni 34 sung an rak kapaw zoih, khami an kahawk nak sankhal Hezbollah pawlin Isreal ralkap pahnih an kaih ruangah Isreal ralkap pawlcu Lebanon ramsung va lutin a vasiim ruangah a si.khami tumah Isreal ralkap 45 an thiih, Hezbollah ralkap leh Civil mi 1,000 lenglo an rakthi ih Lebanon ram khawpi Beirut ih minung umnak Building tamzet khal Isreal ralkap pawlin vanzam in an kapsiat thluh.\nTu ih hiti vek boruak thalo an karlakih an suahsal ruangah an karlakah buainak sosang a suaksal pangding tihi UN khalin a phangzetih, ram pahnih in kum 2006 ih ralthuam retih remnak thutiam an raktuahzomi thlun hramhram dingin UN Security Council cun mizan sunah a ngen.\nIsreal in Gaza A Kap\nMizanzing khawvang zawngah Isreal ralkap pawlin Gaza ih Palestinian pawlih umnak Khan Younis khaw kiangih Palestinian pawlcu Rocket in an kapih minung 1 a thiih, midang 3 in hriamhma an tuar.Isreal ralkap thupuangtu cun Isreal ralkap pawlin an ramsungih lutruk tum an hmuh ruangah an kap a si tiah a simih, Gaza thlanglam paltlangih Isreal ramsung luhruk tum pawlcu tuihlan khalah Isreal ralkap pawlcun an kap theu a si tiah a sim.\nIsreal ralkap pawlcun an ramsungih luhruk tumpawlin a thuptei Isreal ralkap pawl kah leh rukhlo leh Isreal ramsungih Bomb puah an tum ringring tiah an sim.\nTui naite hrawng ihsin Isreal leh Gaza ih Palestinian tapung Hamas pawlih karlak boruak hi a sezetih, tuikar tlawngkai ni1 khalah Gaza ih Palestinian Tapung Hamas pawlih zummi pawlin Isreal ramsungih Sinai, Eilat, Red Sia, leh Jordan pawlcu Rocket in an kapih minung 1 a thiih, midang 3 in hriamhma an tuar. Kandung zarh tlawngkai ni 5 leh zarhte ni khalah Isreal ralkap pawlin Gaza ih Palestinian tapung Hamas pawlih umnak cu raldo nak vanzam in an kapzo.\nRocket in Isreal An Kap\nIsreal ralkap pawlin an sim nakah mizan sunah khan Tipisen ih colh an hman theunak hmun Eilat Holyday Resort hnarcu Egypt ramih Sinai thlaler ihsin Rocket in voi 5 an kapih, Rocket pakhat cu Jordan lawngcolh nak hmun Agaba kiangah a tla ih, minung 4 in nazetin hriamhma an tuar tiah an simih, Rocket dang tlaknak hmunah cun hriamhma tuar an umloih, Rocket pakhat cu tipisen ah a tla tiah an sim.\nHithu thu Egypt Cozah cun an ram sung khuitawk hmunkhal ram dang kah nakih hman an sianlo thu an simih, Isreal in Egypt ram ihsi an ram kap vekih an puh nakcu thudiklo leh thuphuah cawpih buainak leh doawk nak suahter an duh ruangah a si tiah Egypt Cozah cun Isreal a puhveih, Egypt Cozah cun an ramri cu thazet in an ralkap pawlin an kil ringring thu leh thilsual tuah misual zohman an umlo thu an simve.\nHimi laiah mizan sun simlam ah khan Gaza ih Hamas Tapung hotu Commander, Alaa Al- Danef ih umnak Inn ah Bomb cakzet a puakih, minung 20 ih hriamhma an tuar. Hamas pawlcun himi Bomb puahtu ah Isreal Intelligence pawl an puhih, mizan sunih Isreal ramsung Rocket ih kah a si ruangah phuba laknak a si dingtiah an zumthu an sim. Asinan Isreal cun himi bomb puakih an hnam hnawih awklo thu an simve.\nPakistan Lung Phang Lo\nNATO Ralkap in Tapung 53 Kap That\nTaliban Hotu An Kai


Thuthang Archives - Page 830 of 848 - Chinland Today Media\nTaleban pawlin Pakistan PM leh President Thah Tum\nThe News Daily thuthangca in a tar lang nakah Taleban pawlin Pakistan Prime Minister Yousuf Raza Gilani leh President Asif Ali Zardari leh an sungkhat pawl cu thah cimit thluh an tum tiah an tar lang. Pakistan Cozah in Taleban pawl do cimit dingih a\nby CT ·\tMay 10, 2009 ·\nSri Lanka ralkap cun LTTE pawlcu ram fiakte Square Km 3 sungte ah an kulhbet zo ih cumi silo hmundang LTTE leh mipi pawl um khawmnak hmun Putthumattalan khal hmunthum ih then ih hmunhnih cu an laksakzo tiah Sri Lanka ralkap thupuangtu cun a sim.\nUS Ralbawi A Bang\nApril 27, 2009 ih New York khawpi tlunih President Vanzam leh Raldo nak Vanzam niam tete ih an zuamter ciamco ruangah White House Military Office Director, Louis Caldera cun bannak a thehlut ih, Louis Cadera ih bannak ca hi President khalin a pawmsakzo.\nIran In Mi That Tam.\nIran ram Cozah cun mithat leh rit theih thil ih sum dawng thiamlo a co termi minung 9 cun mizan ah a that haiih, hi a mithah mi pawl lakah nunau pakhat Zeynab Nazar zadeh kum 30 mi a pasal sobul ih suthat ih puhmi khal a tel. midang pathum Hamid Mahammadi, Safarali Nassiri leh Hosseinali Robatseyhi pawl an tel […]\nby CT ·\tMay 8, 2009 ·\nSingapore In Misual Kai\nIslam Tapung Jemaa Islamiah hruaitu Mas Selam Kastari, cu nikum 2008 February thla ah khan Singapore thawng Inn ihsin a tlansuak ih, Singapore Cozah in theih tawp suahih a hawl hnu ah Mizan ah Malaysia ah kaihsal asi, Hi Mas Selam Kastari hi kum 2002 ih Indonesia ram Bali tikulh ih Bomb puah ih minung 200 lenglo an thih nak […]\nBurma ram Ralkap Cozah Opposition hotu Aung San Suu Kyi ih umnak Inn ah America mi John William Yeattaw cu Cozah theih lo in a thupten a lut ih an kaih ngah ruangah Ralkap pawlin Aung San Suu Kyi ih Inn cu an luh khum ve ih a thuhla an zingzawi rero lai. Himi thu ah Burma ramih US Embassy […]\nPope Benedict 16 nak cun Middle East ram pawlih rualrem nak a um thei nak dingah Jordan ram a tlawngih, tuizan ah Jordan Lal King Abdullah cu Amman ah a kawm hmaisa dingih cumi hnu ah Jordan ramih Bawizisu ih rak umnak hmunram pawl a pal vivo sal ding. Pope in Jordan ram a tlawnnak san bikcu Juda mipawl leh […]\nThailand Ah Asian Summit\nTheih cia zo vekin kan dung thla April 11 ih Thailand ramih Asian Summit tuahding cu ram sung mipi pawlin buainak an tuah ruangah, tuah suaklo in tulhsal a si ih. Tu ah Thailand ram Phuket tipi kulh ah June ni 13-14 ih Asian Summit tuahsal dingin\nby CT ·\tMay 7, 2009 ·\nNuclear Tuah Nawnlo Ding In US in nawr\nUS Assistant Secretary of State, Rose Gottemoeller cun New York ih UN HeadQuarters ih Nuclear non Proliferation Treaty (NPT) thuhla rel khawmih tawnkhawm awknak ah US cun Nuclera ralthuam tuah bet vivo nawnlo dingin India,\nMizan ah Iraq ram khawpi Baghdad, Dora District ih Sunni miphun pawlih umnak bazar rawl hmeh zuarnak hmun ah Bomb a puakih minung 10 an thiih midang 30 lenglo in hriam hma an tuar. Iraq ram a buai hnu ah a thla zawngih siar cun kan dung\n← Previous 1 … 828 829 830 831 832 … 848 Next →


Falam Surbung Airport A Thok Tu Kong A Linsa Ngai – Chuncha News\nFALAM SURBUNG AIRPORT: Tulai kan Falam Politics tuahtu mi hrekkhat pawlin Surbung Airport hi NLD Party ih tuahsak mi a si tin Mipi Virus thunnak le Vote hawlnak ih hriamhlei pakhat ah hmangtu tla kan um. Ataktak ah kan Rel a sile Falam Surbung Airport hi NLD sanih tuahthok mi a silo. 1974-1978 kum Pituh Party Council san laiah Lt. Col.Pu Kap Cung Nung le Dr.Ni Khuai ect pawlih hohanak thawn in tuahthok zomi a si.\nCulai ih Chin State Ukawknak lam ih thuneitu Hlubik kaitu cu Falam Peng Zawlpi khawmi Lt.Col.Pu Kap Cung Nung a si.Cun a bawmtu cu Dr.Ni Khuai le Falam khawnu/khawpa pawl an si. Falam Surbung Airport le Pu Kap Cung Nung,Dr.Ni Khuai,Falam khawnu/khawpa tivek cu ziangtik hman ah ṭhen a ṭheih lo ding. Anmah pawlin hram an toh hmaisa lo ta sehhla tuvek ah Falam Surbung Airport cu hitivek dinhmun ah kan thleng hrih lo ding zum a um.\nHrekkhat tla cun Surbung Airport thu rel tikah hramthoktu Pa pakhat ah a tel vetu Lt.Col.Pu Kap Cung Nung ih hmin hman ngan kan duh lo.Rel kan duh lo.Athup in thup duh tu khal kan um lai cuteh!!Cuvek cu thuanthu thudik fehdan a silo. Cun san a her vivo ih lehnu 2010-2015 kum sungah Chin Party ihsin CPP in a hlan ih Pu Kap Cung Nung,Dr.Ni Khuai le Falam khawnu/khawpa pawlih hram an thokmi Falam Surbung Airport cu nasia takin an hnor beet sal.\nCun 2015-2020 kum khalah Kawl Party Burma NLD sungih ummi NLD khal in Chin Party CPP ih dil cia mi cu thlun in an dil bet sal ve cuih an dil beetsalnak vekin Rampi uknak lam khalin Surbung Airport hrangah ti-in a ṭul ding mi Budget cu an suahsak a si.\nMIPI IN KAN THEIH TUL MI: (1)Falam Surbung Aiport hi Kawl Party NLD paisa in tuahsuak mi a silo.Rampi mipi paisa hmangin tuahsuak mi sawn a si.Curuangah NLD ih tuahsak mi Surbung Airport a si tivek kha rel ding a silo. (2)Ziangvek Sihte a cozah kai khal le Airport cu a tuah ding mi a si.Asan cu Airport timi cu rampi a cozah ta a si ruangah a cozah ih a tuah hrimhrim ding mi a si.\n(3) Cun Surbung Aiport hramthoktu Pakhat a simi khalai ih Chinland kai hruaitu Lt.Kap Cung Nung khal cu “Kawl Ralkap”ihsin Chinram kai hruaitu ah a cang mi a silo. Chin Ralkap (Chin Battalion) ihsin Chinram kai hruaitu ih cang mi a si. Ṭong dangin kan rel a sile Surbung Airport cu\n” Chin” timi ” hmin” hram bumnak ihsin tuah thok mi a si. Credit: Ngawn Thuthang\nTui’ Chin State CM tuantu Pu Salai Lian Luai cun Surbung Vanzam tum tual kan ngah thei dan thu thawn pehparaw in amai hmalaknak liolio a si thu a rellang. “Myanmar president zungpi ah ka au-aw (record) a khawk in a thang ruangro. Surbung thuhla hi ‘keimah keimah’ an ti si, hihi thudik ziangvek asi tin 2-8-2020 zaan ah suhnak a um. Himi thu ah Falam hmuahhmuah mah le tithei tawkin kan tang cio. Nuhmei tiangin arti le arkhai thawh in tanlak asi. Bulpakin keimah keimah ti’n ka rel dahlo. Asinan suhnak a um ruangah ka run rel.\nLt.Col Kap Cung Nung in a thok. Falam khawnu khawpa pawl ih tanlaknak pawl, bulpak tanlaknak pawl, hluttdaw lam thawn tantlangnak pawl cipciar zetin a run rel hnu ah. Tamadah zung ih finance commission thurelnak ah tangka billion 37 (Kyats 37,000,000,000) cem ding a si tlunah ngahsalnak lam um loin acozah in a sung rori ih tuahsak ding asi ih sumpai um lo ruangah tuah lo dingin an relcat thu in sim. Asinan ka ding ih, “Cuti asile NLD in thangso lo ram le thangso ram pawl bangrepin kan tuah ding nan ti si, nan tuah lo ding asile nan policy nan thleng a tul,” tin ka au ciamco. Daw Aung San Suu Kyi a ding ve ih thinheng zetin, “Party policy khal kan thleng thei lo, acozah policy khal kan thleng thei lo, Laitlang hrangah ziangzat sun a si khal le tuah uh, tangka hawl uh, pe uh,” a ti.\nFinance minister in, ‘himi thu ah keimah lawngin ka timi a si lo, kan relkhawm VP2 khal a tel, tuanpeh theinak dingah 200 million ka lo pe sung ding,’ tiah in ti. Kum cem lamah ting 50000 in pe bet. Cutin tui dinhmun kan thleng theinak a si. Hivekin thu rel theitu tuini tiangah zohman an um lo. Keimah lawng ka si. Tamadah zungah meeting thurelnak zuk le aw record thluh a si. Cui record ah ka au-aw a khawk in a thang ruangro.” (Hi thu hi Pu Lian Luai ih anka Pu Ngun Thawng in a post mi kan lak sawng a si).


Rapunzel In A Botticelli Style Art Print by Lisa Leeman\nRapunzel In A Botticelli Style Art Print\nRapunzel In A Botticelli Style by Lisa Leeman - 6.125" x 8.000"\nRapunzel In A Botticelli Style art print by Lisa Leeman. Our prints are produced on acid-free papers using archival inks to guarantee that they last a lifetime without fading or loss of color. All art prints include a 1" white border around the image to allow for future framing and matting, if desired.\nwall art art prints rapunzel disney princess venus botticelli fine painting tangled


Mindat Hrang Korea Won Ting 1 A Kuat Ih Myanmar Thuhla A Rel Cu Mipi An Tap Thei – Vapual Auaw\nMindat Hrang Korea Won Ting 1 A Kuat Ih Myanmar Thuhla A Rel Cu Mipi An Tap Thei\nMay 28, 2021 vapual auaw Milar Thuthang 0\nMakeup Artist le Freelandce Model Hanna Yuri cun Korea TV Channel in Interview an tuah man Won ting 1 a donmi cu Chin ramkulh Mindat khawpi ih raltlan pawl hrang a kuat zo thu a rel.\nModel Hanna Yuri cu Shan miphun Myanmar mi a si ih ,tui dinhmun ah S.Korea ram ah tlan le um a si. Social media in siseh Korea TV channel phunphun in Myanmar ram buainak thu cu leitlun theih ah aupi rerotu a si ih Korea mipi khal Myanmar harsa pawl bawm dingin kut a dawh rero lai. Interview ih thu an suhnak ahcun Myanmar thuhla a rel cu sup aw thei loin a tap suak ih mipi khal sup aw thei loin an tah thu an rel ve.\nInterview cu hmun 2 in tuah a si ih hmaisa sawn ah Myanmar ram buainak thuhla phunphun a rel ih neta sawn ah Midat thuhla a relmi pawl an tel. Interview cu Kawl tong in rel a dil nan, mirang in rel dingah korea mipi in an dil ih thiam le thiam lo cingin mirang hmang a si thu khal mipi a ruah.\nModel Hanna Yuri cun “ka video hnuaiah Korea mipi in Myanmar mipi an bawm duh asile bomnak an pek thei dan cu ka tarlang. Tu ah Korea ka thlen hnu Interview man ih ka ngahmi won ting 1 cu Mindat hrang ka hlu. Ralkap in khawpi sung inn tin ah lut in duhtawk ih mipi an dekcok cu leitlun mipi an thei thlang. Hivek pawl cu Myanmar ramsung ih um Kachin, Chin, Karen , Rakhine le Shan miphun pawl in kan tonnak a rei tuk zo. Kannih tlangparmi pawl cu kan pupa pawl ih umnak kan hmun le ram ah kum 70 sung lenglo hrem, nautak ,dik lo zetin tuah le dekcok kan tuar rero zo a si,” tiah a ti.\nMyanmar in Korea ram a tlan thei dan cu a hmin le Korea hmin a bangawk tuk ruangah a siko ding tiah a rel ih vanzam khalah ralkap sungte pawl a tomi cu a um nuam lo zet thu a rel. Milar tampi cu Airport ah kaih an tong ih anih cu Korea lole Japan lamah a nneih si ko ding tiah a ti. A thurelmi famkim zoh duh hrang a hnuai video ah zoh theih a si.\nMipi Humhim In Free Burma Ranger Pakhat A Nunnak A Hlan


Russia Ralkap In Naute A Pawngsual Ih Video A Zuk, “Russia Pawlin Nunau Pawngsual Cu Ralthuam Pakhat Ah An Hmang” – Meifar\nRussia Ralkap In Naute A Pawngsual Ih Video A Zuk, “Russia Pawlin Nunau Pawngsual Cu Ralthuam Pakhat Ah An Hmang”\nApril 15, 2022 admin Leitlun 0\nRussia ralkap pawlin Ukraine ram an va siimnak ah Ukraine nunau pawl cu an pawngsual vivo, ṭhenkhat cu an pawngsual hnuah an that. Ṭhenkhat Ukraine nunau pawl cu an beidong tuk ruangah anmah le mah an thataw.\nUkraine president in, “Russia ralkap pawlin nunau pawl pawngsualnak hi ralthuam pakhat ah an hmang” a ti. Bucha khua khalah Russia ralkap pawlin Ukraine nunau 25 an hrentang ih innkhan sungah an khum, nunau pawl cu kum 14 ihsin kum 25 mi an si. Thlakhat lenglo an sualpi hnuah nunau 9 in nau an pai.\nRussia ralkap 24 mi Alexei in naute a pawngsual ih video in a zukaw, a video cu a rualpi pawl a hmuh hnuah an pule pawlin an kai ih Russia ram ah an kuat tlung. Mipa nauhak kum 11 mi khal Russia ralkap pawlin hringtu a nui hmuh laiah an sualpi, a nu cu tokham ah an tawnbet ih a fapa an sualpi lai cu an zohter.\nRussia ralkap pawlin an pawngsualmi lakah pitar kum 78 mi khal a tel. Kyiv khawpi ih um nunau kum 50 mi in, “Kan inn ah Russia ralkap pawl an ra ih meithal in in tin, ralkap pakhat in in hruaisuak ih na kor phelhaw in ti.\nKa phelh lo asilen in kap that tum, kor ka phelh ih in sualpi. Cumi hnuah inn ah ka va tlung ih ka pasal cu thicia in ka hmu. A pum ah meithal in an kap, kan thilri bungrua pawl khal in laksak” tin a riahsiat thu cu Daily Mail thuthang hnenah a sim thei.\nTi Tawih Puai Ah Bomb A Puak\nThingkung In Tleirawl A Nen That, A Innsang Pawl An Pehtlaih Thei Lo


Pasalṭha, Nupi 16 Le Fate 151 A Nei Zo Nan Nupi Neih Bet A Tum – Meifar\nAfrica, Zimbabwe pacang kum 66 mi Misheck Nyandoro in nupi 16 le fate 151 a nei zo nan nupi neih bet a tum vivo lai. Misheck Nyandoro in “Tuikum thlatang caan ah nupi 17-nak ka nei ding, ka thih hlanah nupi 100 neih ka tum ih fate 1,000 neih ka tum” a ti.\nMisheck Nyandoro cu Zimbabwe ralkap ṭuan zo a si ih a thazang khal a cak zet, zankhat ah a nupi 4 a itpi ṭheu. A itpi dingmi a nupi pawl ih hmin cazin a ngan cia thluh ih an caan a kim tikah ava itpi.\nMisheck Nyandoro in “Ka hnaṭuan cu ka nupi pawl diriamnak pek hi a si. Room khat hnu room khat ka lut vivo ṭheu. Ka nupi nauhak ka itpi dan le upa lam ka itpi dan cu a bangaw lo, ka thleng danglam ṭheu. Tu cun nupi nauhak te lawng ka nei thlang ding, upa lam cu nupa-sinak ah an cak lo tuk” a ti.\nMisheck Nyandoro cu hna a ṭuan nawn lo ih a hnaṭuan cu rawlei le a nupi pawl itpi hi a si. “Ka fate pawlin in rak ei cem lawk, asinan tu ahcun ka fale, ka tule pawlin in cawm. Sumpai le laksawng in kuat ringring” a ti.\nA fate 50 cu tlawng an kai lai, 6 cu Zimbabwe National Army an ṭuan ih 2 cu palik an ṭuan. A fate 11 in hna sang zet an kai ih a fanu 13 in pasal an nei zo, a fapa pakhat cu amah vek a si ih nupi 4 anei zo.\nA nupi pawlin a ei duh zawng rawl an suangsak ṭheu ih nikhat ah rawlei ding vei 16 an pe. A duhlo zawng ih rawl an suang asilen an rawl cu arak hlonsak ih neta ah ṭhaten suang ding an zuam ṭheu. Misheck Nyandoro in “Ka nupi pawlin ka duh zawng rawlsuang an zuamaw, inn an tifai ih a ṭulṭul hna an ṭuan ṭheu. Kei in an diriamnak ka pe” a ti.


LAIMI LAI PATHIAN LAI NUNPHUNG - Hre Mang\nLAIMI LAI PATHIAN LAI NUNPHUNG\nLAIMI, LAI NUNPHUNG, LAIPUAI, LAI PATHIAN\nLaimi pawlin nganmi thuanthu kan neih lo tikah theihban cin le simsawng mi thuanthu zohsal asile kan dunglam kum zakhat sungah tuisan minung tlukin thuanthu thleng awknak, vahvaihnak kan tawng dah lo tisehla a sual lo ding. Zumnak lamah rirai biaknak ihsin Khrihfa kan cannak, uk awknak lamah mahte uk aw mi ihsin Mirang kuttangah, Mirang kut ihsin Kawl Ramkulh kuttangah kan thlennak, ca nei lo ihsin Bible siar ding tiang kan neihnak, cazir lo ihsin phunsang tlawngta le cazirnak, tvp, pawl hi tuihlan kum zakhat sungah Laimi thuanthu tleng awknak danglam zetzet ansi. Sihmansehla, tuisan minung pawl leitlun killi ah vahvaihnak hi Laimi thuanthu ah a um dah lo mi le leilungpi a damsung poh cu Laimi thuanthu danglam tertu thleng awknak maksak asi. Culailakah, tuisan minung pawl hi thleng awknak can, Laimi thuanthu can khirhkhan sungah kan tlangleng rero lai fang asi. Tuisan minung vahvaihnak in a hngawng kauhzia cu fimthiamnak, pursum leilawn ei hawlnak, nunphung le biaknak lam tiangin a hngawng in a danglamter. Cutin thuanthu thleng awknak laifangah a cangmi thil pawlin hmailam saupi a thleng lai dingmi Laimi thuanthu nung a danglam ter rero ruangah tuisan minung pawlin nasa zetin thuruatkhawm, ttangtlang in santiluang in kan miphun thuanthu a fen rero mi ah thimlakah kan duh lo zetmi, kan tesinfa pawlin an tawn lai dingmi pawl hmuhcia thei mi hrang timtuah cia in kutkai in ttangtlang in tuisin lamzin rak sial cia thei mi, ralrin cia thei mi ralring cia in kan miphun thuanthunung cu kan miphun Pathian cawimawitu, kan miphun cawimawitu, leitlun milai thuanthu ah a ttha le sunglawibik kan thawhsuah ve thei nak ding hrangah le kan tesinfa lungawi zawngin kan miphun thuanthunung cu herliam, herkawi ter thei dingin kawhhran hruaitu, vengsung pawlkom hruaitu, mibur, mipi le pumpak zapi ten mah le tuanvo le ti thei tawk zuam tlang tento cio ding a tuliza ka tarlang duh mi asi.\nRamsa le rannung pawl khal anmai phunpi pawl thawn a bur in an um. Laimi pawl khal leitlun miphun dang pawl vekin leiram, nunphung, kaihhruai awknak, biaknak, le pawlkom awknak nei in a bur in um khawmmi kan si ve. Khawzing Pathian thlazapnak hnuai ah, kan pupa pawlin thisen thawn kan miphun, kan thuanthu, leiram le nunphung cu an rak kilkhawi ruangah tuisan minung pawlin a tuvekin miphun pakhat dinhmun kan din thei nak asi. A tikcu a kim tikah Khawzing Pathian in A Fapa thisen ih thlennak rundamnak Thuthangtha cu in theihter tikah Khrihfa ah kan rung cangta. Khrihfa kan can thawknak hi kum 100 lailawng asi hrih. Kan pupa san lai ihsin Laimi pawl cu Pathian nung betu an rak si. Pathian cu a nungih milai hnakin huham cahnak a nei ti khal an rak zum. Nunphung lamah dingfelnak kenkawhtu, senpi vangtlang kaihremtu mibur khawruahdan (collective conscience) in a rak uk aw mi an si. A sia a tha timi milai nuntudan cangan mi an rak nei lo nain senpi vangtlang lungsungah senpi nuntu ziaza mawi le pom theih theihlo cin milai nuntu ziaza pawl cu fiangzetin rikham an rak nei. Milai pakhat cio in miphun, ram, nunphung, le miphun thuanthu humhim dingah ttuanvo tumpi an liangparah an rak suang cio. Anmai insang ttuanvo hnakin senpi vangtlang miphun thuanthu humhimnak cu a thupi sawnah an rak ret ih cutin senpi vangtlang hrang thatnak tuahtu cu an cawisan ngaisan mi an rak si. Curuangah Khrihfa kan si hlan ihsin “Laimi” cu rinsan tlak, pa raltha, taima, thupifun an rak si. Khatlam zawngin kan sim asile, Fapa Zesu Khrih an rak theih hlan ihsin Pathian nungin Laimi pawl thinlung sungah A tumtahmi hrangah timtuah cia in miphun thuanthu dung le hmai in A rak hruai rero zo ti theih asi.\nAsile, santhar leitlun khawmual kiltin pehtlangsan (age of globalization) ah leitlun killi ihsin ziangtin kan miphun thuanthu cu a thabik in kan kilkhawi dingih kan miphun Pathian kan cawimawi thei ding? Leitlun miphun dang pawl nunphung le nuncan ziaza ttha lo lak ihsin siseh leitlun lennak le thlemnak lak ihsin ziangtin kan miphun kan humhim dingih leitlun canpual ttha lakah ziangtin tluse loin hnget zet le dingzetin kan ding thei ding? Leitlun killi ihsin ziangtin kan miphun thinlung hmunkhat te ah kan fumkhawm aw dingih santiluang thuanthu ttha lo satan hmanrua pawl do in ziangtin Pathian duhnak hawlin thiltha kan tuah tlang thei ding? Mit ih hmuh thei mi le thinlung in a cak hiar mi nuam a timi pawl lak ihsin ziangtin a tha le a sia, rahttha a rah dingmi le siatnak a hring suak tu thil pawl ziangtin santhar milesa pawl hnenah thleidan thiamnak nei thei dingin kan zirh ding? Mibur le miphun thinlungah kan miphun thuanthu lamzinpi fiangzetin ziangtin kan hmuhter thei ding? Sut cawklo sancawk lo thusutnak in tuisan minung pawl nitin kan hmaika ah in zuam ringring asi. Kan pupa pawlin manghmanah an man ban lonak ramah kan thlengih an suangtuah ban lo mi santhar hmanrua le bugnrua tthatha kan hman thei rualrualin kan pupa pawlin an rak ruahban lomi thusuhnak pawlin santhar minung pawl nitin inzuam ringring asi. Thuanthunung inzuamtu parah kan miphun in nehnak thantar thawn leitlun khawmualtin ah kan tlanlen ve thei nak dingah a hnuailam vekin thu malte ruat hrih hnik uhsi!\nHmin: Laimi=Chin: Ramsung ramlengah siseh kanmah te kanmai ttong in kan sim awk tikah “Laimi” timi hi (Falam, Hakha le THlantlang in) hman tlangpi mi asi. Ramleng kan thlennak kipah siseh ramsungah siseh lairam sungah mahte hmin lam awknak ti lo ahcun hmin kawh awknak ah “CHIN” timi hi international ih kan hmin hman tlangpi mi asi a tha. USA ah Chin pawlpi kan rak din lai khalah (2002) sun ni hlawh kan relkhawm mi le upa pawl lungkim tlang mi asi. Ramtthen hmin “Falam” timi le ramtthen sung kawh awknak “Laimi” timi hnakin “Chin” timi hi khuitawk hmun khalah kan miphun hmin “National Identity” ah kan hman vivo ding a thupi. leitlun hmun dangdang a thlengmi, laimi tefa pawl anhaiza in hmun hrekkhat ah “Zo ka si?” ti thei aw loin anhaiza in a um an um rero zo. Kan tesinfa pawl, leilungpi a dam hrih asile, ziang miphun ka si ti an fiang awk ih kan nunphung, le milai nunthuthlung an kenkawh mi pawl khal kan miphun le kan miphun Pathian thu vekin si thei dingin tuisan minung pawlin zirh le kaihhruai ding ttuanvo tumpi kan nei asi. Curuangah, biaknak, vengsung pawlkom, le mibur cangvaihnak tintian ah a bur ih cangvaihnak kipah “Chin” timi miphun hmin (National Identity) kan hman vivo a thupi. Cutin tong cikhat ttawm aw tu pawl lawng cangvaihnak ihsin Chin miphun zapi huap lungput dik le pehtlaih awknak, miphun pakhat sinak langter vivo ding khal thuanthu in miphun hruaitu le mipi hnenah a phut mi a si fawn.\nPawlkom: Leitlun killi ah a thleng mi Laimi pawlin pawlkom, biaknak, vengsung (social), rualpi kawmrual, phurtlang nei, tvp, pawlkom le sihcih awknak a tam theibik neih vivo a ttha. Ramkhat sung, bialkhat sung, ramkulh, tlangkulh, le leitlun khawmual huap tiangin khuitawk le khui ram khalah Laimi umnak poh ah vengsung pawlkom, biaknak, le phur hleihluat nei mi pawlkom din vivo in sihcih awknak neih ding hi a tultuk mi, thuanthu bungrua thatha thawn santiluang ih siatbalnak rikham theinak lamzin umsun pakhat asi. Laimi pawl leitlun killi ramtintian ah kan vahvaih ruangah kan miphun kan hlo theh ding maw, tiah khawruah har rero mi tampi kan um. Asinan, a tuvekin pawlkom sihcih hnget zet sungah pumpak zocio khal an tel theh asile santhar bungrua ttha thawn pehzawm awknak neih ringring asi tikah kan miphun kan hlo lo ding. Leitlun khawmualtin ih hmanrua le santhar bungrua le canpual thatha hlawm awk theinak lamzinpi a ong aw sawn dingih kan miphun kan hlo lo ding. Pawlkom tintian ih tumtahtawp cu miphun Pathian cawimawi, miphun thuanthu tuahtthat, miphun sinak kenkawh le thuanthunung tuahttha ding si in tesinfa milai santhuanthu a her liam lai dingmi hrang tiang khuakhang le lamzin tha sialcia ding asi hrimhrim a tul. Lamzin dangdang, pawlkom dangdang, mibur le ramtthen dangdang ihsin tumtah bang aw ah thinlungtum burkhawm in thazaang hlawmkhawm ringring thei khal a thupi fawn. Leitlun khawmual tinah milai 6 billion lakah Laimi thawngzasiar fang umkhawm mi pawl hi santiluang in a fenral lo nak ding hrangah sersiamtu ih tumtah le lunghmuizawng cu thupi bik ah retin leitlun killi ihsin kutkai in san thuanthu tuahtha uhsi!\nHruaitu: Ramsa le rannung pawl khal a bur in a ummi pohpoh in anmah lakah a an an ngai dingmi hruaitu an nei theh. Hruaitu pawl hi ram le miphun, mipi cawisangtu le siatsuahtu khal an si theu. Thawng inn sungih misual pawl, lamzin parih zuu ri sabah pawl le nunau tha lo pawlin ram le miphun an siatsuah dah lo, hruaitu pawlin an siatsuah sawn theu, an tuahnak in siseh an ttuanvo an tuansuak lo ruangah siseh ram le miphun a siat sawn theu. Lamzin dik le tha ah hruaitu khal an si ih mipi canpualtha lamzin phih saktu khal ansi theu. Kawlram ramkulh zoh asile hruaitu pawlin ram an siatsuah theh tiah mi tampi simmi kan thei theu ding. Ruahdan, hmuhdan, duhdan, tumtah bang aw lomi mipi pawl cu lamzin pakhat ah hruai khawm thei dingin hruaitu pawl fimnak a thupitzia cu sim ttul lo asi. Santhar, leitlun killi pehtlangsan (age of globalization) ah ziangtin kan miphun thuanthu ziktluak zetin santiluang zulpeh in siseh leitlun miphun dang pawl thawn tlan zuam nakah siseh santhar leitlun killi ih san thuanthu bungrua tha hmangin kan mipi canpualtha ziangtin kan onsak thei ding, tvp, ruatin hruaitu pawlin khua-hlan lungput lalnak le upat duhnak thinlung kan tlansan a cu zo. Khuahlan lal san le kawlram ralkap uknak hnuaiah mi pakhat ih lalnak sinak cu tuahnak hnakin dinhmunah a hngat aw sawn theu. Santhar tlanzuam awknakah miphun thuanthu tuahtha dingin dinhmun hnakin san thuanthu in in sawmngiarnak tuahnakin thuanthu ziktluak sersuak thei ding a thupi. Canpualtha, bungruatha, le hruaitu tha hrang sangka ongin tlanzuam nakah thinlung pumkhat sinak, tumtah pakhat le raldo mi pakhat thinlungput thiang thawn mipi lamzin ding le dikah fehpi thei ding a thupi. Tuisan mino pawl thinlungput zoh asile miphun duhdawtnak an nei zet. Asinan mibur in siseh pumpak ciar in siseh mi pakhat cio in miphun thuanthu tuahtha dingin thuanthu tuanvo neih mi cio tuansuaknak a takram nunpi tu an maltuk. Pumpak cio in siseh a bur in siseh miphun hrang sunmang, miphun thuanthu liangparah suang cio dingin lamzin hmuhtu kan san minung pawlin kan tul. Tlawng le fim zirmnak ah zirh asilo mi, pumpak cio lungput remtthat tuahtthat le lamzin hmuhtu hruaitu tuisan minung pawlin kan tul. Leitlun kiltinah a ttekdarhmi mipi pawl lung fumkhawm dingin siseh ruahdan hmuhdan pomdan phunphun lakah hmuisel le tumtah pakhat a atthawm aw mi, Pathian Pakhat rian in miphun thuanthu pakhat ttawm aw mi kan sinak lungput hnget le thinlung hram hnget dinhmun khuar thei dingin sunmang thlaici santhar minung pawl lungsungah phum thei tu ding hruaitu kan tul. Cutin sim laiah van ihsin cuvek hruaitu a rung tla ding tinak siloin, tuisan hruaitu pawl, mah le pawlkom, kawhhran, veng, le ramkulh pawlkom le mibur cio ah miphun sunmang (national vision) tlangzarh ausuahpi le santhar minung pawl lungsungah thlaici that uh cio uhsi tiah sawm awknak le forhfialnak sawnah simmi asi.\nCuhmuahhmuah lakah, a namen lomi pek awknak a tul lakah “milai in a thinlung in thil tampi a tumtah ding nan a famkim tertu cu Pathian asi” ti asivekin zawnzaihnak le pek awknak in man a pe rero tu pawl cu sumpai thawn man tah theih lomi thuanthu roling lungbun rero an si ti theih hngilh loin zuam sinsin cio uhsi. Khatlamah, laimi le leitlun mi zokhalin, a bur umkhawmnak kipah, hrial theih lomi tlukin milai mizia in a hrinsuak theu mi “politics” hi Laimi pawlin hrialthiam ding ka cah duh. 6 Billion leitlun mipum lakah a zasiar laimi ramtin kiltinah a tekdarh mi lakah pawlkom le a bur in umkhawmnak hmunah a bawrhhlawh mi “politics” lamtang tuah awknak pawl tanta thei ding a thupi zet. Hrin le hnam, rualpi tthatbik, tlangkhat milesa, biaknak lam thupom, tvp, hmanrua ah hmangin biaknak le social pawlkom lakah siseh ram le miphun thuanthu tuahtha dingin hmalaknakah a bawrhhlawh mi politics lamtang tuah awknak hi miphun thuanthu siatsuahtu asi. Cuhnakin santhar leitlun killi pehtlangsan, santhar santiluangah milai thuanthu in in sawmngiarnak vekin kan miphun thuanthu tuahtha dingin ziangvek tumtahnak thawn ziangvek fimnak thiamnak pumpeknak kan tul ih kan miphun Pathian in zo hi hriak a thih mi hruaitu asi ding timi thinlung tangdornak thawn hawl tlang cio in pumpak pakhat cio hnenah Pathian vozem vek ciar in kutkai in tuantlang kan zir a tul fawn. Dinhmun le sinak ah buai loin hnattuan, mipi rian ding, san thuanthu in inzuam nak neh thei dingin le thuanthu remthat ding sawn hi thupi sawnah ret asi ahcun zoin ziang dinhmun a nei ih ziang hminthatnak a ngah timi ah buai ding a umlo. Saluro tar san ihsin cumputer le santhar bungrua hmansan kan thleng zo vekin hruaitu lungput thleng tul mi kan thleng ve lo asile kan thuanthu kan mah lala in kan siatsuah rero ding tinak asi. Tongdang in sim asile hruaitu pawlin hruaitu ttha hringsuak ding ttuanvo tumpi an nei asi. Cutin siloin politics bawrhhlawh in mibur pawlkom a ciahneh asile hruaitu ttha suak thei lo dingin hruaitu pawlin lamzin an kham, phihsak sawn theu tikah society siatsuahtu ah an cang riangri. Politics bawrhlawh a um tikah, milai mibur thuanthu zoh asile, hruaitu pawlin thiltha tampi an tuah rero laiah senpi vangtlang miphun hrang an siatsuah mi le canpualtha an phihsak mi a tam sawn theu. Tahtthimnak cu “8888” kawlram tlawngta pawl lakah a thleng mi hi asi. Curuangah leitlun killi ah a ummi Lami pawl, hruaitu dinhmun a kai laitu pawl, hruaitu hrilnak le tuanvo pek awknakah a teltu pawl, fimkhur sinsin a tul. Hruaitu pawl kutke cangvai hin anmai insang lawng siloin miphun, mibur, thuanthu khal tampi a danglam ter rero ruangah fimkhur ten Pathian ttihzah le tangdornak in unau tlaihsannak le duhdawtnak sawn in kutkai vivo uhsi.\nMipi: “Miphun in an mipi thawn a tlakmi hruaitu an nei” ti asi. Mahle umnak kawhhran, mibur, pawlkom hruaitu kha zoh cio uhla, kanmah thawn a tlak mi hruaitu kan nei cio asi. Tlunlamah sim zo vekin santhar milai thuanthu thleng aw rero lai, can khirhkhan sanah Laimi pawl mibur lungput a tlaniam tuk mi hi tuaithar (reform) a tul hrimhrim mi asi ti fiangten a hmuh thiamtu pawlin an el lo ding. Kan pupa san laiah mipa kum 18 kim tapoh cu miphun ralkap an rak si, raal an do, fei le nam hman an rak zir. Santhar Kawlram Ram Dinkhawm din hnu ah miphun thuanthu humhimnak le mipi kilvennak cu kawl cozah kutah up a si tikah mipi senpi vangtlang in miphun thuanthu tuahtha dingin ziangvek tuanvo le mawhphurhnak ka nei timi kan thei nawn loih kan liangparah miphun thuanthu kan suang nawn lo. Khatlam zawngin kan sim asile Laimi pawlin kan miphun thuanthu humhim ding cu miphun dang kutsungah kan up theh asile saal miphun lungput kan nei theh zo tinak asi. Ramsa le milai danglamnak bik pakhat cu milai pakhat in amah pumpak hrang lawng si loin a biak mi a Pathian, a innsang, sungkhat, khawpi, veng hnen, miphun le cozah kumpi hnenah ttuanvo a neih hlei ah sersiammi parah Pathian siahhlawh ttha (good steward) si in ttuanvo a neih mi hi asi. Curuangah saal lungput dinhmunah a thleng zomi Laimi pawl lungput tuaithar sal dingin thleng awknak (social/spiritual reformation) kan tul asi. Cutin mipi thinlung sungah senpi vangtlang, a bur in, miphun thuanthu tuahtthat ding cu thupi zetin ngai in, thinlung, taksa, le neih sumsaw thawn siseh cantha pe in cuvek thiltha tuahnak cu upatnak pek asi tikah mibur cangvaihnak hrang lamhruaitu hruaitutha khal Pathian in in pek vivo ding asi. Mipi in kan ngaisan le upat kan pekmi ih zir in hruaitu kan nei ding. Bawhlungsit thiam lawng upatnak kan pek asile bawhlungsit thiam hruaitu kan nei mei ding. Ngakai thiam upatnak kan pek asile ngakai thiam hruaitu kan nei mei ding. Kan thinlung sungah ziang kan thupiter timi in upatnak kan pek mi ziang kan upat ih kan sunlawih timi khal a fainter asi. Kan mipi thinlungput, ngai pawimawh mi le upatnak kan pek mi, kan cawisan mi ih zirin hruaitu khal kan nei vivo ding asi. Abur in kan umkhawmnak poh ah, pawlkom awknak poh ah, sersiamtu Pathian hmin sunlawih in Bible in a zirhmi thatnak duhdawtnak pawl tlaihsan in khat le khat tungding aw tawn dingin, hruaitu pawl dung ihsin dinpi le sawmdawltu lungput tha kan mipi in kan neih a thupi ngaingai fawn. Cuticun santhar leitlun kili pehtlangnak san ah kan milesa tlan zuamnak ah hruaitu khalin in tlanpi ve thei ding asi.\nMipi lakah, a thlangpi thu in, tthenthum ah tthen theih asi: hruaitheih, hruaitheihlo, le hruaitu tiah ti in. Hruaitheih lo pawl hi hruai an theih lo lawng silon hruaitu kephettu, dungah hnuk thlatu, society siatsuahtu an si theu. Anmah in le senpi vangtlang hrang thatnak ngaingai an suahpi dah lo. Hruaitheihmi pawlin hruaitu pakhat hrangah an neih sumsaw an ti thei tawk an pe, an zuam, ih hruaitu ai ah thihngam khal an um. Kan laimi pawlin kan hruaitu hrangah ziangtluk ziangvek kan pe ding, hruaitheihmi kan si maw, hruaitheihmi ziangzat kan um, mipi in ziang duhmi kan nei ih kan duhmi hrangah ziang kan pek zuam? Tvp, parah hngat aw in hruaitu ttha khal kan nei ding ih kan nei lo ding.\nBiaknak: Mipi le hruaitu pawl lungput dik, ding, le thianghlim an neih theinak dingah le ziangvek hi lungput dik, ding, le thianghlim asi ti an theihfiang theinak ding hrangah siseh senpi vangtlang, ram le miphun hrangah ziangvek thu pawl hi siatnak le thatnak thlenpi thei tu thuanthu nung an si, ziangvek lamzin ah kan miphun thuanthunung cu santiluang in a fen rero tvp, mipi in an theih fiang thei nak ding hrangah biaknak lam hruaitu pawlin ttuanvo tumpi kan nei asi. Laimi Khrihfa sinak kum 100 a kim zo vekin Paul in a simmi “A hram thawk ih zirhnak (Elementary teaching of the Gospel)” ah tang ringring loin pitlin lam kan pan vivo a cu tuk thlang. Biaknak lam hruaitu pawlin vanram kainak lawng siloin Bible thutak in milai nuntu a zirhmi, cozah kumpi, vengsung, pawlkom, pursum leilawn le milai pehtlaih awknak pohpoh ah a thianghlim mi thuthluknak (decision) tuah thei dingin mipi zirh, kaihhruai, le lamzin hmuh, meisa eng van sak a cu tuk thlang. Satan mizia phuansuah awknak, huat awknak, le thiltha lo tipungtu si loin Pathian mizia phuansuah awknak duhdawtnak,dingfelnak, diknak le thiltha tuahnak a luansuaknak hmanrua le tipungtu si dingin Bible thutak ih sungmuril zirh, phuansuah le ausuahpi, nunpi a cu tuk thlang. Tuihlan kum 100 ahcun kan pupa rirai biaknak ihsin kawhhran sungtel sinakin vanram kai ding thlukin rak ruat asi. Biak inn sungih cangvaihnak hi a thupi bik le thlarau mi sinak vekin rak zirhmi asi. Cutin siloin Bible in a zirhmi, Pathian lalram misa pawl nuntu, lungput, khawruahdan, milai pehtlaih awkdan, khawsakdan le leitlunah canhmandan, milai damsan, le tumtah pawl fiang le cipciar zetin senpi vangtlang mipi le hruaitu pawl hnenah zirh ding kan si zo. Biaknak lam hruaitu pawlin cozah kumpi le vengsung pawlkom (social/political organization) ah hruaitu ttuan ding tinak siloin mipi le hruaitu pawl thinlung lamzin hmuhtu, meifar vansak tu cu biaknak lam hruaitu pawl an si ringring a tul. Thimlakah a vaktawi rero mi, mah le mah keu aw rero, pah aw rero tu siloin eng hnuai ah unau duhdawtnak, unau tlaihsannak le thiltha tuahnak lamzin ah tumtah le hmuisel pakhat hmuitin mi nei in miphun pakhat, Pathian pakhat bia le rian kan sinak ah pumkhat sinak fiangzetin mipi lungsungah fiangter tu ding cu biaknak lam hruaitu pawl kan si. Hruaitu le mipi pawlin khawruah dik, ding, le thianghlim, cangvaihdan mawi le tha, pawlkom hrisel le cak, pehtlaih awknak thianghlim le duhnung, Pathian le leitlun milai mithmuh ah rinsan tlak le cawimawi tlak nunmawi, milai thuanthu nitin sersuak thei dingin biaknak lam hruaitu pawlin tuanvo tumpi kan neih mi vekin biaknak lam hruaitu le mipi pawlin hnget zetin thlaihsan in kan dinpi, ttuan le nunpi atul asi.\nThuthlunghlun Bible hi Israel pawl miphun nunphung thuanthu asi titu an um. Isreal miphun thuanthu cu Pathian in hmanrua ah a hmang ti cu a el ding a um lo. Nunphung, biaknak, le ramthu (politics) hi a sungmuril ah a hram a sihcih aw theh asi. Khui tawk ihsin miphun a suak ih khuilam pan in a feh, ziang lamzin a zawh ih ziangtin thuthluknak a tuah, ziangtin insang, pumpak, mibur le cozah kumpi pehtlaih awknak din/neih asi ih ziang a tha ih ziang a tha lo, ziangvek thu pawl hi mimal , bulpak thil asi ih ziangvek pawl hi senpi vangtlang thu tlangthil asi, zo in ziangtin ziangtikah ziangvek thuhram parah lai a rel, senpi vangtlang a bur umkhawm ziangtin pawlkom pehtlaih awknak neih asi ih ram le miphun mipi siseh pumpak siseh milai nunsan, damsan, tumtahtawp cu ziang asi, ziangtin milai in sersiammi parah lai a rel ih hna a tuan? Tvp, thusutnak pawl hi san tikah society, kumpi a cozah, biaknak pawl hi a sungmuril ah thuhram suahnak si in an pehtlai aw theh asi. Ramsa cu a tial in hminsin asi vekin, le milai hnipuan mawinak cu a tial le rawngin zoh asi theu vekin miphun mawinak khal nunphung ah alang asi. Khuahlan pupa rirai biak lai ih nunphung tampi cu kan tlansan tanta vekin santhar Laimi pawl nunphung cu Bible thurin milai nunphung in zirhmi parah hngat aw in dinsuah hram sawhhnget kan tul asi.\nLaimi pawl a burpi in ramleng suahnak hi kum hra tel fang asilai. Kum reipi hlanah ziangvek nunphung nei mi kan si, ramleng Laimi nunphung (Chin immigrant culture) hi remtuah rero lai mi asi vekin hmuntin ramtin ah a dingfelmi le a thianghlim mi upattlak asi mi nunphung sawhhnget thei dingin mi zapi ten tuanvo kan nei asi. Kawhhran hi pehtlaih awknak cakbik le thuk bik khal asi vekin biaknak lam hruaitu pawlin thlarau lam vanram kainak lawng siloin khrihfa nunphung thianghlim le mawi nei thei dingin tuanvo tumpi kan nei asi. A ngaingai ahcun khrihfa nuntu ziaza mawi, milai nunthuthlung Bible in a simmi vek in nunphung sawhhnget mi cu leitlun khuitawk ram khalah a nauta dah lo ih nam thlak asi dah lo ding. Curuangah, ramleng Lai Nunphung remtuah rero laifangah kan pupa nunphung ttha lo kan tlansan rualrualin kan Lai nunphung tha pawl la in siseh leitlun nunphung dang pawl lakah a tha lo mi do in a thianghlim mi la in, le Khrihfa nuntu ziaza thawn a mil aw mi nuntu ziaza mawi Bible in in zirhvekin, nunphungtha mawi le thianghlim zirin hramhnget kan sawhhnget a tultuk asi.\n“Stay with me one moment darling, because I can never see you again” “Cam hrih aw maw, camkhat te tal, darling, kan tawn aw sal thei nawn dah nge” tiah Pu Willian Ngun Zam stage parah a lam ih a dungin kei le Pu Kuang lian Ruang in kan rak hler ciamco lai, 2002 Battle Creek, Lai Kumthar Puai tawp zan kha Lai Kumthar Puai tuah tinte ka mang sal theu. America ram rak thleng hmasa lam, Falam milesa lak ih kan upa, Pu Thawng Hmung hni siamsi te le Battle Creek khua ih nulepa fala tlangval mipi pawl mithmai tha hmuh mi pawl kha lungsung mitthlam ah an cam ringring lai. Ka mitthlam ah zan ka ih lai khalah itthang theu tu cu laimi farah zawnzaihnak, pitar putar le nauhak ei in khawp lo, mithmai sia le taksa vitamin kim lo te pawl, dam cak lo ruangah harsatnak phunphun, farah zawnzaihnak in kan mipi a ti retheih mi hi asi. Sihman sehla, America ramah kan milesa pawl duhdaw aw ten, kutkai in ti le rawl kil tlangin, lungawi sopar ten fala tlangval, nulepa, rualepi, mino nauhak ti um loin an kawm aw tlangleng hin lung an ti awi in kan thuanthu a nung lai asi ti in theihter ih hmuh ka khawp thei lo ruangah kumriat sung Lai Kumthar Puai pelh lo ten ka tel ringring.\nMi hrekkhatin Laimi mi harsa rawl ei ding nei lo lai ah cawn le lam, puai tuah rero an ti, mi hrekkhat in biaknak lam in Lai Kumthar puai tuah cu “Satan Puai” asi ti tu bo lo. Mi hrekkhat in thildang tampi tuah ding um lai ah kumtin Puai tuah lawngmaw si kan ttuan, titu bo lo. A phunphun lakah USA ih a ummi Laimi pawlin 2002 ihsin pelh loten Chin New Year Festival ( Lai Kumthar Puai) cu tuah asi. A thatnak a umih tthat lonak khal a um ve. A tuahtu pawlin a thatnaklam in a buk neh deuh in hmuh ruangah tuah sunzawm asi. A ngaingai ah, leitlunah thil ziang khal hi a pumhlum in a tha theh mi hi thil harsa asi; thimnakah, voksa tla a pum in ei ding sisehla zohman in an ei duh lo ding. A pumpi in ei ding asile a pumsung ih a ek pawl thawn ei ding cu a ten um tuk. Cuvek in puai tuahnak ah a dik lo le tha loin rak hmangtu an um ruangah puaituah a tha lo ti theih cu asilo.\n1988 hnu lam ramsung ramlengah Kawl le Lai tlawngta pawl, Kachin ralkap pawl, le miphun dangdang lak umtlannak ihsin ka zir ngah dah lomi, 2002 -2009 karlak USA ram ih Laimi upa pawl thawn pawlkom hmuhton awknak ihsin tampi ka zir ngah. Kan upa pawl lungthinnem, tangdor lungput te thawn miphun an duhdawtnak, midang zawn an ruat thiamnak pawl hi thangthar nonawn pawlin zir ciohaisehla ka duh zet.\nLai Kumthar Puai pelh lo te in ka rak fehdah nak pawl, USA Laimi pawlin puai kan rak tuahnak hmun pawl cu 2002 Battle Creek, Michigan, 2003 Marryland, 2004 Atlanta, Georgia, 2005 Battle Creek, 2006 Marryland, 2007 Atlanta, Georgia, 2008 Battle Creek, Michigan, le 2009 Indianapolis, Indiana asi. 2010 cu Marryland in a voithumnak an la sal asi. Puai tuah tikah a hlawknak pawl malte ka sim duh:\n1) Lai Miphun Pathian biak, thangthat le cawimawi asi: Kawhhran dangdang, hmun dangdang ah a tekdarh mi Laimi pawl Pathian nung thangthat tlangnak neih asi.\n2) Laimi tawn khawm awknak: Kum 20-30 tawng aw dah lo tla Lai Kumthar puai ah an tawng khawm tikah thazangthar an ngah cio.\n3) Fala tlangval pawlkom awknak: lehnak le zuam awknak phunphun tuah asi. Lai Puai tuah ruangah Laimi nupi pasal neih awk phah ziangmawzat an um zo.\n4) Chin Miphun sinak nunter: Nauhak te pawl khalin “Chin New Year Festival” timi an thei, miphun, nunphung nei in minung kan si ve timi an thei.\n5) Cawimawi tlak cawimawi le upatnak pek awknak; milai kan si sungah a tul mi tuah asi.\n6) Thinlung hahdamnak: Miphun dang lakah Laimi mi tampi kan thleng tikah mai miphun pi te pawl thawn tawn khawm tikah thinlung hahdam zetin Laitlang ngai le lungleng khal a reh ih mai phunpi te pawl thawn ti in le rawl ei tlang, thunuam rel tlang in tikcu hman asi.\n7) Lai hla, laitong, lai nunphung, le Pathian nung a bia mi miphun kan sinak nunter, tlangaupi asi.\nTampi lakah, malte ka ngan. Ramtin hmuntin ah a thlengmi kan milesa pawl, a bik takin, thangthar nonawn pawl hnenah ziangvek miphun kan si ih ziangtin pawlkom, pehtlaih awaw, sawm dawl aw, tungding aw tawn, upat nak pe aw tawn mi, miphun pitling kan sinak pawl siseh Pathian nung a be mi miphun kan sinak pawl langhngan in zirh, nunpi, le kaihhruai thei nak ding hrangah hmanrua pakhat asi. Lai puai tuah tikah a siatnak lam an sim theu mi cu zuu in asi bik. Asinan, Laipuai tuahtu pawlin khuahlan kan pupa cawnlam lai bangin zuupi an pe lo ih a in duhtu pawlin anmah te an in mi asi. Cuvek lakah, Lai Kumthar puai tuah tikah mi zokhalin sual tuahnak canttha vekin an hman lo ding a thupi zet. Cutin a hmangtu pawl cun anmah ih an nawnpi mi lawng siloin kan miphun hmel an siatter ih kan miphun thang an siatter asi ti khal fiangzetin tlangau pi a tul ve. Curualrual in Lai Kumthar Puai tuah tikah a thianghlim mi le santhar zumlo tu pawl cangvaihdan, cei awkdan, Pathian um lo vekin a nungcangtu pawl lungput langternak hmun, thangthar nonawn thinlung siatsuahtu asi lo ding khal hruaitu le puai zawhtu mipi pawlin ttuanvo kan nei asi.\nA selam sim hmaisa asile, Laimi tthentthek tertu, unau sungkhat duhdaw aw thei loin a hua aw tertu hi Bible in a simmi Pathian asilo. Laimi khrihfa kan cannak kum 100 a kim zo vekin Thuthangtha kan theih pekte ih zirhnak (elementary teaching of the Gospel) ah kan tang ringring lai mi hi tlansan a cu zo. Bible in a simmi thlarau mi sinak cu Biak inn sungah tuahnak in cuai thlai theih asilo. Lamzin parah a rilbah mi parah kan tuahnak, thawng inn sungah, minaa damlo, farah zawnzai, nekcep mi pawl, le nulepa nei lo, a tlasamtu pawl parah kan tuahank sawn in Zesu in thu in sut dingmi asi ti in sim cia. Kan ram khrihfa sinak hi Bible in a simmi thawn a hlat awk tuk nak tampi a um zo. Khrihfa ram le miphun pitling kan sinak, kan thlarau mi sinak cu Biak inn sungah ziang kan tuah timi siloin vengsungah, pursum leilawnnak, puai tuahnak, zung hnatuannak, cozah thuthluknak, pawlkom awknak, sum lut sumsuak, kan taksa hman awknak, tongkam, duhdawtnak in sihcih bawmbawi awknak, farah nauta kan bawmbawi nak, inhua tu parah thiltha tuahnak, zumlo tu hnenah thuthangtha simsuaknak, sersiammi parah kan tuahnak le cangvai, kan nitin insang le kawhsung kan nunphung ah lang dingmi asi. “Mi zokhal, Pathian ka duhdawt tisi a unau a duhdaw lotu cu thuphan per asi” tiah sim kan sivekin Bible zirhmi duhdawtnak nunphung hi kan ram le miphun in nunpi ding kan sisawn thlang. Cuvek thotho in Mikhah 6:8 nakah a sim vekin kan thlarau mi sinak cu “ a dikmi tuahnak, duhdawtnak in unau tlaihsannak, tangdornak in Pathian thawn fehtlang nak” in langter ding kan asi. Mai kawhhran pawl sungtel duhdawtnak le mai lamtang ah ruahmi, le maihrang thatnak tuahtu pawl par lawngah duhdawtnak kan neih mi cu leitlun zumlo tu pawl thawn dang lam nak zianghman a um lo. Bin la Den in a milesa pawl a duhdawtnak thawn danglam nak zianghman a um lo mi asi. A tawizawngin simasile a miphunpi, Khrih ah a unau, Pathian pakhat a be tlang rero tu pawl duhdaw awk thei lonak cu mitcaw umkhawm kan si ti fiangzetin Bible in in sim.\nNuntu ziaza lam zoh asile tuisun minung, khrihfa ti aw pawl tampi hnakin kan pupa rirai be tu, zuu ri sabah in a rak nungtu pawl an felsawnnak a tampi. Thuphan per, nunau mipa sualnak, rukruk a dik lo in ngahnak, tvp, ah santhar minung pawl kan tla niam tuk mi hi khrihfa pawl fehsual nak ruangah asi. Cui hleiah, khrihfa zumnak pacangtha cun a ram le miphun hrangah tuanvo nei nawn lo, a miphun thuanth le nunphung tuahttha dingin liangparah suan mi nei nawn loin a cangvai mi hi fehsualnak tumpi asi fawn. Missionary le tuu khal tu ah Pathian hriakthih le kawhmi cu ttuanvo hranten a um vekin milai zo khalin mai miphun, mai thuantu, mai miphun nungphung tuahtha, kenkawh, zirhsawng dingin tuanvo kan nei theh timi hi Bible in a zirhmi nunphung asi sawn. Lai miphun Pathian in Laimi pawl a tthentthek si loin Pathian thu lasualtu pawl sawn in miphun kan tthentthek mi asi. Biaknak pawlkom pakhat cu a damcak maw, a hnget khoh maw, a famkim maw ti cuai thlai tikah thlarau nun, leitlun miphun le society sungah a cangvai le tuanvo lakmi, milai nunthuthlung a kenkawh, nunpi le tlangzarh mi parah hngat aw in theihtheih asi. Miphun, Pathian le zumnak ah pumkhat asimi thangphawknak thar, tuarthar sal kan tul. Thuanthu herliam in santhar minung pawl atuvek in a fen vivo ih kan tesinfa pawl mawhsiat kan silo nak dingah siseh Pathian thutak in in zirhmi a tak nunram, miphun ah siseh zumnak thlarau nunah siseh a pitling mi miphun kan si thei nak ding hrangah kiltin in Bible ih a simmi zohtiam hmuhtiam nunpithiam kan cu tuk thlang.\nLaicin senpi nan zapi ten Pathian hmaika cen thiamtu si hram uh!


Justin Bieber In A Nupi Țhit Ding Ni A Țhawn - The Chin Times\nLeitlun hlasak thiam hminthang Justin Bieber cun a harhdamnak ṭhatlo lam puhmawh in a nupi țhit ding ni a țhawn thu theih a si.\n“Beauty And The Beast” timi hla a sak hnu Justin Bieber cu a thinlung harhdamnak a țha lo ih a harhdamnak ding tuah țhat lam sawn cu thupi ah ruat in a nupi țhit ding ni a țhawn thu an sim.\nNunau lam, mipa lam ihsin țhit-awknak ding hrang puai tuah dan ding an tawlrel ihsin Justin Bieber cun a harhdamnak lam țha dingin tuah dingah a ruatcat aw ih țhit-awknak ni sawn cu a țhawn tiah theih a si.\nAtu ahcun Justin Bieber ih dinhmun cu a țha, a dinhmun cu amah in a thei bik, midang hnen ihsin hlim zetin nun ding hi a zir rero, Hailey Baldwin khal in a hlim theinak ding hrangah thungaithlak in a hnem rero tiah Justin Bieber kiang naite tlanglengtu pawlin an sim.\nJustin Bieber le Hailey Baldwin ih țhih-awknak ding sawmnak caphek khal mi hminthang tampi hnenah an kuat thluh zo ko na’n felfai ten tarlang lo in an thuh hrih ti a si. Hihi a duhdawttu rualpi lakah mangbang thlak zetih a tuahmi program a si. Atu ahcun țhit-awknak ni cu a țhawn hrih timi cu fiang zetin theih a si.\nPrevious articleUnau theiaw loin an buai rero\nNext articleMyanmar Palik Pawl Zirhnak Pe Nawn Lo Ding Ah EU An Forhfial


Tuzing US Election Tuzing Dirhmun! Trump Nih A Tei Rih\nUS Election-Tui Zing Dinhmun (12.11.2020)\nConnecticut GOP House Rep. Craig Fishbein khal an record lo mi Polling Station phakhat vote an hmuhsal ruangah Dem lam a tling tiih an than zo hnuah nehnak a co-sal.\nGeorgia ih vote million 6 lenglo cu kut thawn rori an siarsal ding ti Georgia Secretary oh State in a phuang.


Stihl - FSA 56 Set inkl. Akku und Ladegerät (Aktionsangebot!) - / Gartentechnik / Motorsensen / Akkumotorsensen bei Garten- und Motorgeräte Brinkert GmbH & Co. KG , Bottrop-Kirchhellen


Dalan Pakhat In PDF An Um Tiah Ralkap A Kawh Ruangah A Si Tiin Mi Pakhat In A Sim. – Chuncha News\nTuisun Kalay- Kankaw lamzin ih Minta le Talin khua ah ralkap an lut ih mi 20 hrawng an that, mi 30 hrawng an kai. Hi hi Dalan pakhat in PDF an um tiah ralkap a kawh ruangah a si tiin mi pakhat in a sim. Credit: Meifar Thuthang


Suu Kyi Le 88 Generation Tlawngta Hruaitu Pawl Tawngawk Nak Nei - Chinland Today Media\nJanuary 28, 2012 4:14 am·0 comments\nBDC | January 28\nKawlram ih ramthukhel hmingthang 88 generation tlangta hruaitu pawl cun January 27, tlawngkaini nga ah Kawlram nubik a simi Awng San Suu Kyi thawn tawnawknak nei in hmailam ih hmalaknak an neih vivo dan ding relkhawmnak an nei.\n88 Generation tlawngta hruaitu pawl cun Suu Kyi cu lailak-hrilawknak ih a tel dingmi ah theiawkih bawmnak an pek ding thu, a tanglaimi ramthukhel thawngtla pawl suah an si theinak ding le hmailam can ih ramthuhla um dan ding pawl relkhawmnak an neih thu atelpitu Ko Ko Gi in a rel.\nHi tawnawknak cu January 27, nazi 5:00pm ah neih a si ih nazi khuai hrawng a rei. Tawnawknak ah Ko Ko Gi, Ko Hnge Cuai le Ko Hmiah Aye cu 88 generation tlawngta pawl aiawh in an tel ih Kawlram cozah in ramsung hriamhrei keng hel pawl thawn remnak a tuha reromi cu hmuar nei sinsin ih a neih vivo theinak ding ah tan an lak vivo ding thu khal an rel tel a si.\nSuu Kyi cun 88 generation tlawngta hruaitu pawl cu a mah bawmnak an pek ding ruangah a lungawi thu a rel ih hmailam khalah tuan tlang vivo thei ding in theitawk a suah vivo ding thu khal a rel bet.


Discipleship 101 - Chinland Today Media\nOctober 1, 2010 12:26 am·0 comments\nDungthluntu Sinak Zirnak Pakhat\nMinung hleihnih a hril ih ‘Tirhthlah pawl,’ tiah a ko. “Ka hnenih um dingah ka lo hril. Cule thusim dingah ka lo thlah ding.” – Marka 3:14\nThilrem thiam ka si lo ruangah thilrem thiamzet ka rualpa cu kan innsang thilri rem dingah ka ko. A ra ih thilrem dingmi pawl cazin ka pek. Asinan nangmah te’n na rem a ttul ding i ti tikah ka khuaruah a harzet. Amah in ziangti’n tuah ding ti i hmuh, a tuah daan i sim ih ka kiang tein i umpi. I sim vekin ka tuah ih a siatmi ttha te’n ka rem suak thei. Hivek in zohtthim ding i hmuhmi cu Jesuh in a kawh hmaisabik mi a dungthluntu pawl hnenih a tuahmi thawn a bang awzet.\nJesuh in Amah thlun dingih a kawh hngai tikah A hnenih um ding le a thuthangttha, vancung uknak thu zirh dingah a duh hngai (Marka 1:14, 39; 6:12). Hmaisabik ah Jesuh hruainak tangah um a ttul. Amai’ ttongkam zir ding, Ca Thianghlim thuthup simfiang ding le Amai’ nun daan cawng dingah a si. Cuhnu ah a sim vekih sim ding le a tuah vekih tuah dingah a thlah hngai (Mark 3:14-15). Himi ttuanvo an ttuan tikah Jesuh rinsan ih um ding an si.\nTuni khal ah Jesuh in Amah thluntu pawl cu a har lomi, asinain hmual a neimi, a dungthlun sinak ih zirnak nei dingah in ko rerolai – Amah hnenah um in, a zirhmi vekih thlun ding le a nun daan vekih nung ding kan si. Tuni Jesuh dungthluntu na sinak ah Amah rinsan ih nungtu na si maw? – Marvin Williams\nAw, Nangmah bang dingah, Aw Nangmah bang dingah,\nTlentu duhnung, Nangmah bangin thiang thei ning;\nNa mawinak le Na famkimnak thawn ra,\nKa thinlung sungah Na sinak khencih hram. – Chisholm\nDungthluntu sinak cu pehtlaihnak le tontehnak a si.


Brazil Ram 2014 World Cup Hrang A Ralring Maw? - Chinland Today Media\nBrazil Ram 2014 World Cup Hrang A Ralring Maw?\nNovember 28, 2013 2:17 am·0 comments\n2014 ah, leitlun football zuamawknak tumbik World Cup cu Brazil ram ah tuah a si ding. Cumi hrang ah sittu ding ram 32 pawl khal a fiang theh zo. World Cup ticket khal zuar a si rero thlang nan, thlengtu ding Brazil ram hi a ralring ngaingai maw timi thusuhnak a ra lut thlang.\nNovember 28, 2013 sun ah, World Cup Openning Ceremony tuahnak ding ih an timi, Sao Paulo khua ih Arena Corinthians Stadium ( Itaquerao Stadium) cu an tuah rero lai ah thilrit khaitu Crane cangsual in an theh zikte mi a ban cu a tisiat pang ih a cim. Cumi cim ruangah a hmun ah mi 2 an thi hngal tiin BBC cun a tarlang.\nFIFA President Seep Blater cun, tuitum ih thlil thleng ruangh poi a ti thu a rel. FIFA cun tuihlan ihsin hi Stadium hi December thla tal ah thehsuak dingin a rak nawr rero dah zo. Tuitum hi World Cup hrang ih Stadium saknak cangsual a tumthumnak a si thlang.Nikum ah khan hmun dangah tum hnih cangsualnak a rak thleng zo.\nWorld Cup Mipi Awih Ding Ihsin Jenifer Lopez Hnukdawk\nTottenham Ah Paulinho\n2014 World Cup Ticket An Zuar Thlang


Chindwin sak lam township 4-ah Tekin MPT Tower a den ruangah, phone hman thei lo – Thechinlandtoday\nChindwin sak lam township 4-ah Tekin MPT Tower a den ruangah, phone hman thei lo\nadmin August 15, 2021 Leave a Comment on Chindwin sak lam township 4-ah Tekin MPT Tower a den ruangah, phone hman thei lo\nThe Tahan Post in a tarlan danin Sagaing region, Hongmalyin twonship-ih MPT Microwave tower zawmnak hri pakhat cu tekin a deng fuh ruangah, Chindwin sak lam township 4-ah MPT mobile phone line a hman thei lo thu Hongmalyin tualsung mi pawl hnen ih sin theih a si.\nTualsung mi pakhat cun, “Ni 12 zan lam ih sin Hongmalyin, Khamti, Layyi, Lahe township 4-ah MPT phone line a hman theih lo ih. A siatnak hi nazi 40 a si zo,” tiin a sim. Cutiih phone line a siatnak san cu Naylun Nanauh khua kiang MPT Operator Tower cu tekin a den fuh ruangih a hman theih lo thu, Sagaing Station MPT staff pakhat cun a sim.\nHongmalyin khua sumdawng pakhat cun, “Bungrua cah dingin phone line dang hman a tul ih, in run petu ding leh mi dangin kan MPT number lawng an thei ih, biak tlang awk a har nasa can khal a duh rei phah a si tiin a sim.\nCutih rualin cozah department lamih taunt pawl khalin, tu hlan ih sin MPT lawng rak hmang an si ih, an buai phah nasa ih; tin Chindwin sak lam khuaah MPT cu lut hmasa bik a si vekin a hmangtu khal an tam ih, line a that lo cun harsatnak tawng khal an tam theu a si tiah theih a si.\nKUM 5 MI IN, NI 1 CHHUNG LEKIN THLIRTU MAKTADUAI KHAT NEI THEI →\n← Sagaing region Sungah Case Titawp Dingin Dil 300 Tlun Um


verkaufe - CUBE Stereo Hybrid 140 Race 500 - 27,5 - 2019 - Pedelec-Forum\nDiskutiere CUBE Stereo Hybrid 140 Race 500 - 27,5 - 2019 im An-/Verkauf Forum im Bereich Marktplatz; CUBE Stereo Hybrid 140 Race 500 - 27,5 - 2019 Rahmengröße (L) 20“ Reifengröße 27,5 Farbe iridium/blue Kilometerstand ca.1485 km (kann sich noch...\nRahmengröße (L) 20“\nKilometerstand ca.1485 km (kann sich noch verändern)\nGabel Fox 34 Rhythm\nStoßdämpfer Fox Float DPS Evol\nBremsen Magura MT Trail (MT5 vo. - MT4 hi.)\nCube Dropper Post (Vario Sattelstütze)\nKassette Sram Eagle (12-fach)\nMotor Bosch Performance CX (75Nm)\ngek. Nov 2019 (Rechnung vorhanden)\nCUBE Stereo Hybrid 140 Race 500 - 27,5 - 2019 - Ähnliche Themen\nDu betrachtest gerade: verkaufe - CUBE Stereo Hybrid 140 Race 500 - 27,5 - 2019